cyanic-selkie/wikianc huggingface dataset:
ചമ്മന്തി
200ബിന്ദു|right|thumb|ചമ്മന്തി 200ബിന്ദു|right|thumb|ദോശയും ചമ്മന്തിയും പച്ചക്കറികളോ പഴങ്ങളോ പലവ്യഞ്ജനങ്ങളും ഉപ്പും ചേർത്ത് അരച്ചെടുത്ത് തയ്യാറാക്കുന്ന വിഭവത്തെ ചമ്മന്തി ( സംബന്ധി )എന്ന് പറയുന്നു. ചട്ണി, അരപ്പ് എന്നീ പേരുകളിലും ഈ വിഭവം അറിയപ്പെടുന്നു. കഞ്ഞി, ദോശ, ഇഡ്ഡലി, ബിരിയാണി ഇവയ്ക്ക് ഉപദംശമായി ചമ്മന്തി ഉപയോഗിക്കുന്നു. വെള്ളം ചേർത്ത് അരച്ച് കുഴമ്പ്‌ പരുവത്തിലാക്കിയതും പൊടിരൂപത്തിലുള്ളതുമായ രണ്ടുതരം ചമ്മന്തികൾ കേരളത്തിൽ നിലവിലുണ്ട്. ചേർക്കേണ്ട വിഭവങ്ങളെല്ലാം പൊടിച്ചു വച്ച്, ആവശ്യാനുസരണം വെള്ളമോ എണ്ണയോ ചേർത്ത് ഉപയോഗിക്കുന്ന രീതി മലബാറിൽ നിലവിലുണ്ട്.
പേരിനു പിന്നിൽ
സംസ്കൃതത്തിലെ 'സംബന്ധി' എന്ന വാക്കിൽ നിന്നാണ് മലയാളത്തിലെ 'സമ്മന്തി' അഥവാ 'ചമ്മന്തി' ഉണ്ടായത് എന്നു പറയപ്പെടുന്നു. സംബന്ധി എന്നാൽ ബന്ധപ്പെട്ടത്, പരസ്പരം ചേർന്നത് എന്നർത്ഥം. ചേർത്തരയ്ക്കുന്നതിനാലോ ചേർത്തുപൊടിക്കുന്നതിനാലോ ആകാം സംബന്ധി എന്ന പേര് വന്നത്.
തേങ്ങ ചമ്മന്തി
ചുരണ്ടിയ അഥവ ചിരകിയ തേങ്ങ പച്ചമുളകും ഉപ്പും കറിവേപ്പിലയും ചെറിയുള്ളിയും വേണമെങ്കിൽ ചെറിയ കഷ്ണം നെല്ലിക്ക കൂടി ചേർക്കാം. ഇവയെല്ലാം അല്പം വെള്ളം കൂട്ടി യോജിപ്പിച്ചാണ് തേങ്ങ ചമ്മന്തി ഉണ്ടാക്കുന്നത്‌. പച്ചമുളകിന് പകരം വറ്റൽ മുളകും ഉപയോഗിക്കാം.
തേങ്ങ പുളിച്ചമ്മന്തി
തേങ്ങ ചമ്മന്തിയിൽ ഒരു നെല്ലിക്കയോളം വലിപ്പത്തിൽ വാളൻപുളി കൂടി ചേർത്ത് അരയ്ക്കുന്ന ചമ്മന്തിയെ തെങ്ങ പുളിച്ചമ്മന്തി എന്ന് വിളിക്കുന്നു.
ഇഞ്ചി ചമ്മന്തി
തേങ്ങ ചമ്മന്തി അരയ്ക്കുമ്പോൾ ഒരു കഷണം ഇഞ്ചി കൂടി ചേർത്താൽ ഇഞ്ചി ചമ്മന്തി തയ്യാറാക്കാം.
പരിപ്പ് ചമ്മന്തി
ചെറുപയർ പരിപ്പും തേങ്ങ ചിരവിയതും കൂടി അരച്ച്, അതിനോട് വറ്റൽ മുളകും ഉപ്പും കൂടി അരച്ച മിശ്രിതം ചേർത്ത് വീണ്ടും ഉള്ളിയും കറിവേപ്പിലയും ചേർത്തരച്ചാണ് പരിപ്പ് ചമ്മന്തി തയ്യാറാക്കുന്നത്.
കടലപ്പരിപ്പ് ചമ്മന്തി
കുതിർത്ത കടലപ്പരിപ്പും, വറ്റൽമുളകും, ഉപ്പും കായവും കൂടി ഒതുക്കിയ തേങ്ങയുടെ കൂടെ ചേർത്തരച്ച ശേഷം ഈ മിശ്രിതം കറിവേപ്പിലയും കടുകും ചേർത്ത് എണ്ണയിൽ വറുത്താണ് കടലപ്പരിപ്പ് ചമ്മന്തി തയ്യാറാക്കുന്നത്.
ലൂബിക്ക ചമ്മന്തി
മൂപ്പെത്തിയ ലൂബിക്ക ഉപ്പും പച്ചമുളകും ചേർത്ത് ചതച്ച് വെളിച്ചെണ്ണ ഒഴിച്ച് ലൂബിക്ക ചമ്മന്തി ഉണ്ടാക്കാറുണ്ട്. ഉപ്പിലിട്ട ലൂബിക്കയും പച്ചമുളകും കൂട്ടിയരച്ച് ചമ്മന്തിയാക്കാനും പറ്റിയതാണ്.
നിലക്കടല ചമ്മന്തി
പരിപ്പ് ചമ്മന്തിയിൽ കടലപ്പരിപ്പിനു പകരം നിലക്കടല ചേർത്താണ് നിലക്കടല ചമ്മന്തി തയ്യാറാക്കുന്നത്.
ഉപ്പുമാങ്ങ ചമ്മന്തി
വെള്ളം ചേർക്കാതെ അരച്ച ഉപ്പുമാങ്ങയോടുകൂടി ഉപ്പും പച്ചമുളകും ചേർത്തരയ്ക്കുക.ഇതിൽ ഉള്ളിയും കറിവേപ്പിലയും ചതച്ചു ചേർത്താൽ ഉപ്പുമാങ്ങ ചമ്മന്തി തയ്യാറാക്കാം.പച്ചമുളകിന് പകരം വറ്റൽ മുളകും ഉപയോഗിച്ച് കാണുന്നു.
നെല്ലിക്കാ ചമ്മന്തി
ഉപ്പും മുളകും കൂടി നന്നായി അരച്ച ശേഷം കുരുകളഞ്ഞ നെല്ലിക്കയും തേങ്ങയും കൂട്ടിവച്ച് നന്നായി അരച്ചെടുത്ത് ഉണ്ടാക്കുന്ന വിഭവത്തെ നെല്ലിക്ക ചമ്മന്തി എന്ന് പറയുന്നു.നെല്ലിക്ക ചമ്മന്തി കുറുക്കി കടുക് വറുത്ത് കൂട്ടാനായും ഉപയോഗിക്കാറുണ്ട്.
അടച്ചൂറ്റിചമ്മന്തി
അടപ്പുപലകയിലുണ്ടാക്കുന്ന ചമ്മന്തി അടച്ചൂറ്റിചമ്മന്തി എന്നറിയപ്പെടുന്നു. ചുവന്നുള്ളി, കാന്താരിമുളക്, വാളൻപുളി, ഉപ്പ് എന്നിവ പലകയിൽ വച്ച് കൈ കൊണ്ട് നന്നായി ഞെരുടി വെള്ളവും ശേഷം പച്ച വെളിച്ചെണ്ണയും ചേർത്താണ് അടച്ചൂറ്റി ചമ്മന്തി ഉണ്ടാക്കുന്നത്. പുഴുക്ക് ഭക്ഷണം (ചേമ്പ്, കപ്പ, ചേന) സാധാരണമായിരുന്ന പഴയ പഞ്ഞ കാലങ്ങളിൽ കർ‍ഷകരുടെ പ്രിയ വിഭവമായിരുന്നു അടച്ചൂറ്റിയിൽ പെട്ടെന്നുണ്ടാക്കുന്ന അടച്ചൂറ്റിച്ചമ്മന്തി.
മാങ്ങയിഞ്ചി ചമ്മന്തി
ചുരണ്ടിയ തേങ്ങയും പച്ചമുളകും ഉപ്പും ചുവന്നുള്ളിയും മാങ്ങയിഞ്ചിയും ചേർത്ത് അരച്ച് മാങ്ങയിഞ്ചി ചമ്മന്തി തയ്യാറാക്കാം.
പപ്പട ചമ്മന്തി
ചുവന്നുള്ളിയും കുത്തിപ്പൊടിച്ച വറ്റൽ‌ മുളകു പൊടിയും (തീരെ പൊടിയാകരുത്) ഉപ്പും അല്പം വാളൻ പുളിയും (വേണെമെങ്കിൽ) ചുട്ട പപ്പടവും ചേർത്ത് ചതച്ചെടുത്ത് കുറച്ച് പച്ച വെളിച്ചെണ്ണയും ചേർത്ത് തിരുമ്മിയാൽ പപ്പട ചമ്മന്തി തയ്യാർ.
ഉള്ളി ചമ്മന്തി
ഉള്ളി പ്രധാന ചേരുവയായി ചേർത്ത് ഉണ്ടാക്കി പച്ചയായി കഴിയ്ക്കുന്ന  ഒരു ചമ്മന്തിയാണിത്. ഉള്ളിയും,വറ്റൽമുളകും ഒരു ടീ സ്പൂൺ വെളിച്ചെണ്ണയിൽ വറുത്തെടുക്കണം. പിന്നീട് ഉപ്പും ,പുളിയും ചേർത്ത് അരച്ചെടുത്ത് ഒരു ടീ സ്പൂൺ വെളിച്ചെണ്ണ ചേർത്ത് ഉപയോഗിയ്ക്കാം.
മല്ലിയില ചമ്മന്തി
മല്ലിയില പ്രധാന ചേരുവയായി ചേർത്ത് ഉണ്ടാക്കി അരച്ചെടുത്ത് കഴിയ്ക്കുന്ന ഒരു ചമ്മന്തിയാണിത്.
എല്ലാ ചേരുവകളും കൂടി നന്നായി ചേർത്ത് അരച്ചെടുത്ത് ഉപയോഗിയ്ക്കാം.
പെട്ടൊന്നൊന്നു കൂടി
തേങ്ങ നല്ലതുപോലെ പൊടിയായി തിരുമ്മുക. അതിലേക്ക് മൂന്ന് നാലോ ചെറിയ ഉളളി പൊടിയായി അരിഞ്ഞിടുക. കുറച്ച് മുളകുപൊടിയും, പാകത്തിന് ഉപ്പും ചേർത്ത് നന്നായി കൈ കൊണ്ട് തിരുമ്മി എടുക്കുക. ചോറിൽ കൂടെ കഴിക്കാൻ നല്ല ചമ്മന്തി തയ്യാർ.
മിക്സിയോ അമ്മികല്ലിലോ അരക്കാതെ തന്നെ ചമ്മന്തി വേഗത്തിൽ തയ്യാറാക്കാം
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ കണ്ടുപിടിത്തങ്ങൾ വർഗ്ഗം:പാചകം
പലസ്തീൻ മാൻഡേറ്റ്
ഒന്നാം ലോകമഹായുദ്ധത്തിന്റെ അനന്തരഫലമായി തുർക്കിയിൽ നിന്ന് ബ്രിട്ടീഷ് സാമ്രാജ്യം പിടിച്ച പലസ്തീൻ-ട്രാൻസ്ജോർദാൻ പ്രദേശങ്ങളുടെ ഭരണനിർവ്വഹണത്തിനായി ലീഗ് ഓഫ് നേഷൻസ് ഏർപ്പെടുത്തിയ സംവിധാനമായിരുന്നു പലസ്തീൻ മാൻഡേറ്റ്. സൈക്‌സ് - പികോ കരാർ പ്രകാരം 1920-ൽ പലസ്തീൻ കൈകാര്യം ചെയ്യാനുള്ള അധികാരം ബ്രിട്ടന് ലഭിച്ചു. ഇതിലേക്ക് ട്രാൻസ്ജോർദാൻ കൂടി ചേർക്കപ്പെടുകയായിരുന്നു. 1920-ൽ പലസ്തീനിലും 1921-ൽ ട്രാൻസ്ജോർദാനിലും ബ്രിട്ടീഷ് ഭരണമാരംഭിച്ചെങ്കിലും മാൻഡേറ്റ് പ്രാബല്യത്തുണ്ടായിരുന്നത് 1923 സെപ്റ്റംബർ 29 മുതൽ 1948 മെയ് 15 വരെയായിരുന്നു.
കക്ഷികളുടെ രചനകൾ
വർഗ്ഗം:പലസ്തീൻ (ഭൂപ്രദേശം) വർഗ്ഗം:ബ്രിട്ടീഷ് സാമ്രാജ്യം വർഗ്ഗം:അറബ്-ഇസ്രയേൽ സംഘർഷം
പലസ്തീൻ നാഷണൽ അതോറിറ്റി
ആധുനിക ലോകരാഷ്ട്രീയത്തിലെ ഏറ്റവും സങ്കീർണമായ പ്രശ്നങ്ങളിലൊന്നാണ് പലസ്തീൻ. ഓസ്‌ലോ കരാറിനെ തുടർന്ന് 1994 ൽ നിലവിൽ വന്ന പലസ്തീൻ നാഷണൽ അതോറിറ്റിയാണ് പലസ്തീനിൽ ഭരണം നടത്തുന്നത്. അറബിയിൽ അസ്സുൽത്താ അൽ-വതനിയ്യാ അൽ-ഫിലിസ്തിനിയ്യ എന്നറിയപ്പെടുന്ന അതോറിറ്റി ഗാസാ മുനമ്പും വെസ്റ്റ് ബാങ്കിന്റെ കുറേ ഭാഗവും നിയന്ത്രിക്കുന്ന ഇടക്കാല സംവിധാനമാണ്. ഓസ്‌ലോ കരാറനുസരിച്ച് പലസ്തീനെ എ, ബി, സി എന്നീ ഏരിയകളായി തിരിച്ചിട്ടുണ്ട്. പലസ്തീൻ നഗരമേഖലകളായ 'ഏരിയ എ'യിലെ സുരക്ഷാകാര്യങ്ങളിലും സിവിലിയൻ പ്രശ്നങ്ങളിലും അതോറിറ്റിയ്ക്ക് നിയന്ത്രണമുണ്ട്. ഗ്രാമപ്രദേശമായ 'ബി'യിൽ സിവിലിയൻ നിയന്ത്രണം മാത്രമേയുള്ളൂ. ജോർദ്ദാൻ താഴ്വര, ഇസ്രായേലി ആവാസകേന്ദ്രങ്ങൾ തുടങ്ങിയവ ഉൾപെടുന്ന 'ഏരിയ സി' ഇസ്രായേലിന്റെ പൂർണനിയന്ത്രണത്തിലാണ്.
പലസ്തീനിയൻ നാഷണൽ അഥോറിറ്റിയാൽ പ്രഖ്യാപിക്കപ്പെട്ടതും 100-ലധികം രാജ്യങ്ങൾ അംഗീകരിച്ചതുമായ ഫലസ്തീൻ രാജ്യത്തെയും (State of Palestine) ഈ പേരുകൊണ്ട് വിവക്ഷിക്കിക്കുന്നു. . 2012-ൽ ഐക്യരാഷ്ട്രസഭയിൽ നിരീക്ഷകരാഷ്ട്രപദവി ലഭിച്ചു. പലസ്തീന്റെ ജനനസർട്ടിഫിക്കറ്റ് എന്നാണ് മഹ്‌മൂദ് അബ്ബാസ് ഇതിനെ വിശേഷിപ്പിച്ചത്. ഇസ്രായേൽ-പലസ്തീൻ സംഘർഷങ്ങളുടെ പശ്ചാത്തലത്തിൽ പലസ്തീൻ എന്ന പേരിന്റെ ഉപയോഗം വളരെ വിവാദപരമായ ഒന്നാണ്.
പലസ്തീൻ പ്രദേശങ്ങൾ
നിലവിലെ കരാർ പ്രകാരം ഗസ്സയും വെസ്റ്റ്ബാങ്കും ആണ് പലസ്തീനിയൻ പ്രദേശങ്ങൾ. ഇതിൽ വെസ്റ്റ്ബാങ്കിൽ ഇസ്രയേൽ നിരവധി കുടിയേറ്റകേന്ദ്രങ്ങൾ നിർമ്മിച്ചുകൊണ്ടിരിക്കുന്നു. നിയമവിരുദ്ധമാണെങ്കിലും തങ്ങൾ അന്താരാഷ്ട്രനിയമങ്ങളെ മാനിക്കുന്നില്ലെന്ന് ഇസ്രയേൽ പ്രഖ്യാപിച്ചു.
അവലംബം
വർഗ്ഗം:പലസ്തീൻ നാഷണൽ അതോറിറ്റി
കുയിലി
ഭാരതത്തിൻറെ ചരിത്രത്തിൽ രേഖപ്പെടുത്തിയ ആദ്യത്തെ മനുഷ്യ ബോംബ് ആണ് തമിഴ് നാട്ടിലെ, ശിവഗംഗയിലെ റാണിയായിരുന്ന വേലു നാച്ചിയരിൻറെ സൈന്യാധിപയായ സാംബവ വംശജയായ കുയിലി
ജീവിതരേഖ
പതിനെട്ടാം നൂറ്റാണ്ടിൽ ബ്രിട്ടീഷ് ഈസ്റ്റ് ഇന്ത്യാ കമ്പനിയ്ക്ക് എതിരായി പോരാടിയ ശിവഗംഗയിലെ റാണി വേലു നാച്ചിയാർ ഒരു മഹാ സൈന്യത്തെ തന്നെ സ്വന്തമായി പരിശീലനം നൽകി അതിസാഹസികരായ കുറച്ചു യുവതികളെ വളർത്തി എടുത്തിരിന്നു. അവർക്കായി പ്രത്യേക വിഭാഗവും രൂപികരിച്ചു. സുന്ദരിയും ബുദ്ധിമതിയുമായിരുന്ന കുയിലിയെ തൻറെ സൈന്യാധിപയായും വേലു നായിച്ചർ വാഴിച്ചു.
മരണം
1780 ൽ വേലു നാച്ചിയരും ഹൈദരാലിയും ചേർന്ന് ബ്രിട്ടീഷുകാർക്ക് എതിരെ ഒരു ആക്രമണം നടത്താൻ പദ്ധതി ഇട്ടു. ബ്രിട്ടീഷുകാർ വെടിക്കോപ്പുകൾ സൂക്ഷിച്ചിരിക്കുന്ന ആയുധപുര എങ്ങനെ എങ്കിലും തകർക്കുക എന്നതായിരിന്നു അവരുടെ പദ്ധതി. അതിൻറെ ചുമതല ഏൽപ്പിച്ചത് വേലു നാച്ചിയരുടെ വിശ്വസ്തയായ പടനായികയായ കുയിലിയെ ആയിരന്നു.
ബ്രിട്ടീഷുകാർ തങ്ങളുടെ ആയുധങ്ങളും വെടിക്കോപ്പുകളും സൂക്ഷിച്ചിരിക്കുന്നത് ഒരു ക്ഷേത്രത്തിലാണെന്നു മനസ്സിലാക്കിയ കുയിലിയും കൂട്ടരും അതു നശിപ്പിക്കുന്നതിനുള്ള വഴികൾ ആലോചിച്ചു
സ്ത്രീകൾക്ക് മാത്രം പ്രവേശനമുണ്ടായിരുന്ന ക്ഷേത്രത്തിൽ വിജയദശമി ദിവസം പൂജകൾ നടത്താൻ എന്ന വ്യാജേന ഉള്ളിൽ കയറിയ കുയിലി തൻറെ ശരീരത്തിൽ മുഴുവനും നെയ്യ് പുരട്ടികൊണ്ട് സ്വയം തീ കൊളുത്തി ആയുധങ്ങൾ സൂക്ഷിച്ചിരിക്കുന്ന അറയിലേയ്ക്ക് ഓടിക്കയറി. ഉടൻ തന്നെ അവിടെ അത്യുഗ്രമായ സ്ഫോടനം നടക്കുകയും അവിടെ സൂക്ഷിച്ചിരുന്ന ആയുധങ്ങൾ എല്ലാം കത്തി ചാമ്പൽ ആയി മാറുകയും ചെയ്തു. ആ ഉഗ്ര സ്പോടനത്തിൽ കുയിലി എന്ന ധീര വനിത വീരമൃതു വരിക്കുകയും ചെയ്തു.
എന്നാൽ ഈ വിവരം വേലു നാച്ചിയരെ വളരെയധികം ദുഃഖത്തിലാഴ്ത്തി. കുയിലിയുടെ ജീവത്യാഗത്തിനു ശേഷം നടന്ന യുദ്ധത്തിൽ ബ്രിട്ടീഷ്കാർക്ക് എതിരെ വൻ വിജയം കൈവരിക്കാൻ വേലു നച്ചിയാർക്ക് കഴിഞ്ഞു.
കുറിപ്പുകൾ
കുയിലിയോടുള്ള ആദരസൂചകമായി തമിഴ്നാട്ടിലെ ശിവഗംഗ ജില്ലയിൽ ഒരു സ്മാരകം നിർമ്മിച്ചിട്ടുണ്ട്
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ സ്വാതന്ത്ര്യസമരം തമിഴ്നാട്ടിൽ വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ വർഗ്ഗം:ആത്മഹത്യ ചെയ്ത സ്ത്രീകൾ വർഗ്ഗം:ബ്രിട്ടീഷ് ഇന്ത്യ വർഗ്ഗം:1780-കളിൽ മരിച്ചവർ
നാഗൈ ശ്രീറാം
ഒരു ഇന്ത്യൻ സംഗീതജ്ഞനും കർണാടക വയലിനിസ്റ്റുമായിരുന്നു നാഗൈ ശ്രീറാം, (ജനനം 19 ജൂൺ 1980 മരണം 8 ഏപ്രിൽ 2022). തന്റെ 41-ാം വയസ്സിൽ 2022 ഏപ്രിൽ 8 ന് അദ്ദേഹം അന്തരിച്ചു.
കരിയർ
പത്താം വയസ്സിൽ മുത്തശ്ശി ആർ.കോമളവല്ലിയുടെ കീഴിൽ കർണാടക വയലിൻ പരിചയപ്പെട്ടു. അമ്മാവൻ വിദ്വാൻ കലൈമാമണി നാഗൈ ആർ. മുരളീധരനിൽ നിന്ന് അദ്ദേഹം കൂടുതലായി വിപുലമായ പരിശീലനം നേടി. ആകാശവാണിയിലെ എ-ഗ്രേഡ് ആർട്ടിസ്റ്റാണ് ശ്രീറാം. ദൂരദർശൻ ടെലിവിഷനും അദ്ദേഹത്തിന് ഉയർന്ന റേറ്റിംഗ് നൽകിയിട്ടുണ്ട്.
12-ാം വയസ്സിൽ ന്യൂ ഡൽഹിയിൽ നെയ്‌വേലി സന്താനഗോപാലനു വേണ്ടി വയലിൻ വായിച്ചുകൊണ്ടാണ് നാഗൈ ശ്രീറാം വയലിനിസ്റ്റായി തന്റെ കരിയർ ആരംഭിച്ചത്. അതിനുശേഷം, ആർ.കെ. ശ്രീകണ്ഠൻ, എം. ബാലമുരളീകൃഷ്ണ, പി. ഉണ്ണികൃഷ്ണൻ, ടി.എൻ. ശേഷഗോപാലൻ, ടി.വി. ശങ്കരനാരായണൻ, ഒ.എസ്. ത്യാഗരാജൻ, കെ.വി. നാരായണസ്വാമി, എസ്. സൗമ്യ, ഹൈദരാബാദ് സഹോദരങ്ങൾ, ഡോ . എൻ. രമണി, സഞ്ജയ് സുബ്രഹ്മണ്യം, ടി.എം. കൃഷ്ണ, മല്ലാടി സഹോദരന്മാർ, കർണാടക സഹോദരന്മാർ തുടങ്ങി നിരവധി പ്രമുഖ കലാകാരന്മാർക്ക് അദ്ദേഹം വയലിൻ അകമ്പടി നൽകി.
നാഗൈ ശ്രീറാം നിരവധി പുരസ്‌കാരങ്ങൾ നേടിയിട്ടുണ്ട്. അവയിൽ ചിലത്
അവലംബം
വർഗ്ഗം:1980-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:Pages with unreviewed translations
രാമൻ വിശ്വനാഥൻ
ഒരു ഇന്ത്യൻ ചെസ്റ്റ് ഫിസിഷ്യൻ, മെഡിക്കൽ മൈക്കോളജിസ്റ്റ്, പൾമോണോളജിസ്റ്റ് എന്നീ മെഖലകളിൽ പ്രശസ്തനായിരുന്നു രാമൻ വിശ്വനാഥൻ (1899-1982). ഇന്ത്യയിലെ ചെസ്റ്റ് മെഡിസിന്റെ പിതാവായി പലരും കരുതുന്നു. അദ്ദേഹം ദില്ലി ആസ്ഥാനമായുള്ള ബിരുദാനന്തര മെഡിക്കൽ ഇൻസ്റ്റിറ്റ്യൂട്ടായ വല്ലഭായ് പട്ടേൽ ചെസ്റ്റ് ഇൻസ്റ്റിറ്റ്യൂട്ടിന്റെ സ്ഥാപക ഡയറക്ടറായിരുന്നു. അമേരിക്കൻ കോളേജ് ഓഫ് ചെസ്റ്റ് ഫിസിഷ്യൻസ്, റോയൽ കോളേജ് ഓഫ് ഫിസിഷ്യൻസ്, ലണ്ടൻ, ഇന്ത്യൻ നാഷണൽ സയൻസ് അക്കാദമി, യുണൈറ്റഡ് കിംഗ്ഡത്തിലെ അക്കാദമി ഓഫ് മെഡിക്കൽ സയൻസസ് എന്നിവയുടെ തിരഞ്ഞെടുക്കപ്പെട്ട ഫെലോ ഇറ്റാലിയൻ ക്ഷയരോഗ അസോസിയേഷന്റെ ഫോർലാനിനി മെഡൽ ഉൾപ്പെടെ നിരവധി ബഹുമതികൾ നേടി. ഇറ്റലിയിലെ നാഷണൽ അക്കാദമി ഓഫ് സയൻസസിന്റെ യൂജെനോ മൊറെല്ലി സമ്മാനം. വൈദ്യശാസ്ത്രത്തിന് നൽകിയ സംഭാവനകൾക്ക് 1974 ൽ ഇന്ത്യൻ സർക്കാർ പദ്മഭൂഷൻ നൽകി.
ജീവചരിത്രം
1953 ൽ സ്ഥാപനം ആരംഭിച്ചപ്പോൾ വിശ്വനാഥനെ വല്ലഭായ് പട്ടേൽ ചെസ്റ്റ് ഇൻസ്റ്റിറ്റ്യൂട്ടിന്റെ (വിപിസിഐ) ഡയറക്ടറായി നിയമിച്ചു. 1957 വരെ ഓണററി ഡയറക്ടറായി സേവനമനുഷ്ഠിച്ച അദ്ദേഹം 1964 ൽ വിരമിക്കുന്നതുവരെ ഒരു മുഴുസമയ ഡയറക്ടറായി തുടർന്നു. വി‌പി‌സി‌ഐയുടെ ഓണററി പ്രൊഫസറായും കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ചിന്റെ (സി‌എസ്‌ഐആർ) എമെറിറ്റസ് സയന്റിസ്റ്റായും അദ്ദേഹത്തെ നിയമിച്ചു. മരണം വരെ രണ്ട് തസ്തികകളും വഹിച്ചു. ഗവേഷണത്തിലും ബിരുദാനന്തര മെഡിക്കൽ വിദ്യാഭ്യാസത്തിലും സംഘാടനത്തിലും ഏർപ്പെട്ടു. ഇന്ത്യയിലെയും വിദേശത്തെയും വിവിധ കോൺഫറൻസുകളിൽ മെഡിക്കൽ കോൺഫറൻസുകൾ അല്ലെങ്കിൽ മുഖ്യ പ്രഭാഷണങ്ങൾ നടത്തുകയും ചെയ്തു. പട്നയിലെ രാജേന്ദ്ര മെമ്മോറിയൽ റിസർച്ച് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ ഓണററി റിസർച്ച് ഡയറക്ടർ കം കൺസൾട്ടന്റായും ഇല്ലിനോയിസ് സർവകലാശാലയിലും (1958) ചിക്കാഗോ സർവകലാശാലയിലും (1964) വിസിറ്റിംഗ് പ്രൊഫസറായും സേവനമനുഷ്ഠിച്ചു.
ദില്ലിയിലെ സർക്കാർ ആശുപത്രിയിലെ ഗൈനക്കോളജിസ്റ്റായ ശാർദയെ വിശ്വനാഥൻ വിവാഹം കഴിച്ചു. ദമ്പതികൾക്ക് രണ്ട് മക്കളുണ്ടായിരുന്നു. അദ്ദേഹത്തിന്റെ മകൻ വി. രാമൻ ഒരു പബ്ലിക് ഹെൽത്ത് എഞ്ചിനീയറിംഗ് ശാസ്ത്രജ്ഞനും മകൾ വി. കമലയും ഒരു വീട്ടമ്മയായിരുന്നു. 1982 ജൂലൈ 14 ന് 82 ആം വയസ്സിൽ അദ്ദേഹം അന്തരിച്ചു.
ലെഗസി
നിരവധി മെഡിക്കൽ ഓർഗനൈസേഷനുകൾ സ്ഥാപിക്കുന്നതിൽ വിശ്വനാഥൻ പങ്കാളിയായിരുന്നു. 1961 ൽ നാഷണൽ അക്കാദമി ഓഫ് മെഡിക്കൽ സയൻസസ് സ്ഥാപിച്ച മെഡിക്കൽ പ്രൊഫഷണലുകളുടെ കൂട്ടത്തിൽ അദ്ദേഹവും ഉൾപ്പെടുന്നു. അസോസിയേഷൻ ഓഫ് ചെസ്റ്റ് ഫിസിഷ്യൻസ് ഓഫ് ഇന്ത്യയുടെ സ്ഥാപക പ്രസിഡന്റായ അദ്ദേഹം 1981 ൽ പുനഃസംഘടന വരെ ഈ സ്ഥാനത്ത് തുടർന്നു. ആസ്ത്മ ആൻഡ് ബ്രോങ്കൈറ്റിസ് ഫൗണ്ടേഷൻ ഓഫ് ഇന്ത്യയുടെ സ്ഥാപകരിലൊരാളായ അദ്ദേഹം തുടക്കം മുതൽ അതിന്റെ പ്രസിഡന്റായിരുന്നു. എട്ടാമത് ദേശീയ കോൺഗ്രസ് ഓഫ് ഡിസീസസ് ഓഫ് ചെസ്റ്റ് (1963), അസോസിയേഷൻ ഓഫ് ഫിസിഷ്യൻസ് ഓഫ് ഇന്ത്യ (1968), ദേശീയ ക്ഷയരോഗ സമ്മേളനം (1968), ലോക കോൺഗ്രസ് എന്നിവയുൾപ്പെടെ നിരവധി ദേശീയ അന്തർദേശീയ സമ്മേളനങ്ങളുടെ പ്രസിഡന്റായും ആസ്ത്മ, ബ്രോങ്കൈറ്റിസ്, അനുബന്ധ അവസ്ഥകൾ (1974) എന്നിവയിലും അദ്ദേഹം സേവനമനുഷ്ഠിച്ചു. റ്റ്യൂബർക്കുലോസിസ് അസോസിയേഷൻ ഓഫ് ഇന്ത്യയുടെ വിവിധ കമ്മിറ്റികളിൽ അംഗമായി അദ്ദേഹം പ്രവർത്തിച്ചിട്ടുണ്ട്, 1953 ലെ യു‌എസ്‌ഐഐഡി എക്സ്ചേഞ്ച് പ്രോഗ്രാമിന്റെ നേതാവും 1957–58 ൽ പകർച്ചവ്യാധി ഹെപ്പറ്റൈറ്റിസ് അന്വേഷിക്കാൻ അദ്ദേഹത്തെ ചുമതലപ്പെടുത്തിയപ്പോൾ ദില്ലിയിൽ അമേരിക്കൻ കോളേജ് ഓഫ് ചെസ്റ്റ് ഫിസിഷ്യന്റെ ഇന്ത്യൻ റീജന്റും ആയിരുന്നു.
ബ്രോങ്കോപൾ‌മോണറി രോഗങ്ങളെക്കുറിച്ചുള്ള ഗവേഷണത്തിന് ബഹുമതി നേടിയ വിശ്വനാഥൻ, 1936 ൽ ഉഷ്ണമേഖലാ ഇസിനോഫിലിയയെ ഒരു പ്രത്യേക ക്ലിനിക്കൽ സ്ഥാപനമായി ഉഷ്ണമേഖലാ ഇസിനോഫീലിയ മൂലം മരണമടഞ്ഞ രോഗികളുടെ പോസ്റ്റ്‌മോർട്ടം റിപ്പോർട്ടുകളെക്കുറിച്ചുള്ള പഠനങ്ങൾ ആദ്യമായി രോഗത്തിന്റെ പാത്തോളജി നിർവചിക്കാൻ സഹായിക്കുകയും ''എം. ബാൻക്രോഫിറ്റിനൊപ്പം പോസിറ്റീവ് ല്യൂകോസൈറ്റ് അഡീഷൻ പ്രതിഭാസം'' സ്ഥാപിക്കുകയും ചെയ്തു. നോവൽ ബ്രോങ്കോഗ്രഫി ടെക്നിക് വികസിപ്പിച്ച അദ്ദേഹം ടോമോഗ്രാഫി നടപടിക്രമങ്ങളിൽ പുതുമകൾ വരുത്തി. സെറിബ്രൽ മലേറിയ, ബാസൽ ക്ഷയം, ശ്വാസകോശത്തിലെ എലെറ്റെക്ടസിസ്, ബ്രോങ്കിയക്ടാസിസ്, എംഫിസെമ, ബാഗാസോസിസ്, ബൈസിനോസിസ്, ഉയർന്ന പൾമണറി എഡിമ തുടങ്ങിയ നിരവധി രോഗങ്ങളും അദ്ദേഹത്തിന്റെ ഗവേഷണങ്ങളിൽ ഉൾപ്പെടുത്തിയിട്ടുണ്ട്. അദ്ദേഹം ഏഴു പുസ്തകങ്ങൾ പ്രസിദ്ധീകരിച്ചു ശ്വാസകോശത്തിലെ ക്ഷയം ഉൾപ്പെടെ, നെഞ്ചുവേദന, രോഗങ്ങൾ മെഡിക്കൽ പഴയ പ്രായം പ്രശ്നങ്ങൾ പിയർ അവലോകനം ഡയറിയിലെ 230 ലധികം മെഡിക്കൽ ലേഖനങ്ങൾ, എപിഡെമിയോളജി, ൽ സാംക്രമിക ഹെപ്പറ്റൈറ്റിസ് ദില്ലി (1955-56): ഒരു വിമർശനാത്മക പഠന-എപ്പിഡെമിയോളജി പകർച്ചവ്യാധി ഹെപ്പറ്റൈറ്റിസിന്റെ പകർച്ചവ്യാധിയെക്കുറിച്ചുള്ള സാഹിത്യത്തിന്റെ അവലോകനം എന്നിവ ശ്രദ്ധേയമായവയാണ്. അദ്ദേഹത്തിന്റെ ലേഖനങ്ങളും പുസ്തകങ്ങളും നിരവധി മെഡിക്കൽ ജേണലുകളിലും പാഠപുസ്തകങ്ങളിലും ഉദ്ധരിച്ചിട്ടുണ്ട്. വല്ലഭായ് പട്ടേൽ ചെസ്റ്റ് ഇൻസ്റ്റിറ്റ്യൂട്ടിന്റെ പ്രസിദ്ധീകരണ വിഭാഗമായി 1959 ൽ ഇന്ത്യൻ ജേണൽ ഓഫ് ചെസ്റ്റ് ഡിസീസസ് ആൻഡ് അലൈഡ് സയൻസസ് (ഐജെസിഡിഎഎസ്) എന്ന മെഡിക്കൽ ജേണലും അദ്ദേഹം സ്ഥാപിച്ചു.
അവാർഡുകളും ബഹുമതികളും
വിശ്വനാഥൻ, മെഡിക്കൽ സയൻസ് നാഷണൽ അക്കാദമിയുടെ ഒരു സ്ഥാപക ഫെലോ (1964) ആണ്. ഒപ്പം ഇന്ത്യൻ പ്രസിഡന്റിന് ഓണററി വൈദ്യനായ ഇന്ത്യൻ നാഷണൽ സയൻസ് അക്കാദമി (1968) ചെസ്റ്റ് ഫിസിഷ്യൻസ് നാഷണൽ കോളേജ് (ഇന്ത്യ), റോയൽ കോളേജ് ഓഫ് ഫിസിഷ്യൻസ് ഓഫ് ലണ്ടൻ (1980), അമേരിക്കൻ കോളേജ് ഓഫ് ചെസ്റ്റ് ഫിസിഷ്യൻസ് (1947), അക്കാദമി ഓഫ് മെഡിക്കൽ സയൻസസ് എന്നിവിടങ്ങളിൽ തിരഞ്ഞെടുക്കപ്പെട്ട ഫെലോ ആയിരുന്നു അദ്ദേഹം. അമേരിക്കൻ തോറാസിക് സൊസൈറ്റി, ബ്രിട്ടീഷ് തോറാസിക് സൊസൈറ്റി, ഇന്ത്യൻ അസോസിയേഷൻ ഓഫ് പാത്തോളജിസ്റ്റ്, അസോസിയേഷൻസ് ഓഫ് ഫിസിഷ്യൻസ് ഓഫ് ഇന്ത്യ, ഇന്ത്യൻ മെഡിക്കൽ അസോസിയേഷൻ തുടങ്ങിയ മെഡിക്കൽ സൊസൈറ്റികളിൽ അംഗമായിരുന്നു. ഇറ്റലിയിലെ നാഷണൽ അക്കാദമി ഓഫ് സയൻസസ് 1969 ൽ അദ്ദേഹത്തിന് യൂജെനോ മൊറേലി സമ്മാനം നൽകി തുടർന്ന് ഇറ്റാലിയൻ ക്ഷയരോഗ അസോസിയേഷൻ അതിന്റെ ഫോർലാനിനി മെഡലും നൽകി. 1971 ൽ ഇന്ത്യൻ നാഷണൽ സയൻസ് അക്കാദമിയുടെ ധന്വന്തരി സമ്മാനം ലഭിച്ചു. മൂന്നു വർഷത്തിനുശേഷം, 1974 ൽ പദ്മഭൂഷൻ ലഭിച്ചു.
1982-ൽ അദ്ദേഹത്തിന്റെ മരണശേഷം വല്ലഭായ് പട്ടേൽ ചെസ്റ്റ് ഇൻസ്റ്റിറ്റ്യൂട്ട് പ്രധാന ആശുപത്രി സമുച്ചയത്തെ അതിന്റെ സ്ഥാപക ഡയറക്ടറുടെ സ്മരണയ്ക്കായി വിശ്വനാഥൻ ചെസ്റ്റ് ഹോസ്പിറ്റൽ എന്ന് പുനർനാമകരണം ചെയ്തു. ശ്വാസകോശ സംബന്ധമായ രോഗങ്ങളെക്കുറിച്ചുള്ള ദേശീയ സമ്മേളനം (നാപ്കോൺ) ഒരു വാർഷിക പ്രസംഗം ആരംഭിച്ചു, അദ്ദേഹത്തിന്റെ ബഹുമാനാർത്ഥം പ്രൊഫ. രാമൻ വിശ്വനാഥൻ മെമ്മോറിയൽ ചെസ്റ്റ് പ്രഭാഷണം; 2015 ലെ പ്രഭാഷണം പ്രശസ്ത പൾമോണോളജിസ്റ്റ് എസ് കെ കത്യാർ അവതരിപ്പിച്ചു. ഫംഗസ് അണുബാധയ്ക്ക് കാരണമാകുന്ന ഒരു സാധാരണ രോഗകാരിയുമായ കാൻഡിഡ വിശ്വനാഥി എന്ന യീസ്റ്റ് ഇനത്തിന്റെ പേര് അദ്ദേഹത്തോടുള്ള ബഹുമാനസൂചകമായി നൽകിയതാണ്. അദ്ദേഹത്തിന്റെ ജീവചരിത്രം, While the Light Lives - Reminiscences of a Medical Scientist ''ഡോ. ആർ. വിശ്വനാഥൻ : ഒരു പ്രൊഫൈൽ, ഇന്ത്യൻ ജേണൽ ഓഫ് ചെസ്റ്റ് ഡിസീസ് ആൻഡ് അലൈഡ് സയൻസ്'', വല്ലഭായ് പട്ടേൽ ചെസ്റ്റ് ഇൻസ്റ്റിറ്റ്യൂട്ടിന്റെ ഔദ്യോഗിക ജേണൽ, നാഷണൽ കോളേജ് ഓഫ് ചെസ്റ്റ് ഫിസിഷ്യൻസ് എന്നിവയിൽ പ്രസിദ്ധീകരിച്ചു.
അധികവായനയ്ക്ക്
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:1982-ൽ മരിച്ചവർ വർഗ്ഗം:1899-ൽ ജനിച്ചവർ വർഗ്ഗം:ഡെൽഹി സർവ്വകലാശാലാ അദ്ധ്യാപകർ വർഗ്ഗം:മദ്രാസ് സർവ്വകലാശാലയിലെ പൂർവ്വ വിദ്യാർത്ഥികൾ
സുഷിലി ഇലത്തവള
തമിഴ്നാട്ടിൽ കോയമ്പത്തൂർ ജില്ലയിൽപ്പെടുന്ന വാൽപ്പാറമുൻസിപ്പാലിറ്റിയിലെ ആണ്ടിപ്പാറ ഷോലയിൽ മാത്രം കണ്ടുവരുന്ന ഗുരുതരമായ വംശനാശത്തിന്റെ വക്കിലുള്ള ജീവി വർഗ്ഗങ്ങളിൽപ്പെടുന്ന  പശ്ചിമഘട്ടത്തിലെ തനതുതവളയിനമാണ് സുഷിലി ഇലത്തവള  Sushil ' s bushfrog (Raorchestes sushili).
പുറത്തേക്കുള്ള കണ്ണികൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
എൻ. എച്ച്. വാഡിയ
ഒരു ഇന്ത്യൻ ഭിഷ്വഗരനായിരുന്നു നോഷിർ ഹോർമുസ്ജി "എൻ‌എച്ച്" വാഡിയ (10 ജനുവരി 1925 - 10 ഏപ്രിൽ 2016). ന്യൂറോളജി മേഖലയിലെ പ്രമുഖനായിരുന്നു അദ്ദേഹം. ഭാരത സർക്കാർ അദ്ദേഹത്തിന് പദ്മഭൂഷൻ നൽകി. 1993 ൽ വേൾഡ് ഫെഡറേഷൻ ഓഫ് ന്യൂറോളജി ന്യൂറോളജിക്ക് സേവനങ്ങൾക്കുള്ള അഭിനന്ദന സർട്ടിഫിക്കറ്റ് അദ്ദേഹത്തിന് നൽകി. ഇന്ത്യയിൽ ന്യൂറോളജി പരിശീലനത്തിന് അദ്ദേഹം തുടക്കമിട്ടു.
കരിയർ
1943 ൽ ബോംബെയിലെ ഗ്രാന്റ് മെഡിക്കൽ കോളേജിൽ പ്രവേശിച്ച നോഷിർ ഹോർമുസ്ജി വാഡിയ 1948 ൽ എംഡി മെഡിസിൻ പൂർത്തിയാക്കി ലണ്ടനിൽ നിന്ന് എംആർസിപി ചെയ്തു. ഒരു രജിസ്ട്രാർ ആയി ന്യൂറോളജി ടു ലോർഡ് ബ്രെയിൻ, നാഷണൽ ഹോസ്പിറ്റൽ ഫോർ നാഡീ ഡിസീസസ് (1952–56), തുടർന്ന് ലണ്ടൻ ഹോസ്പിറ്റലിൽ മെഡിക്കൽ സ്കൂളിൽ രജിസ്ട്രാർ, ട്യൂട്ടറായി ജോലിയിൽ പ്രവേശിച്ചു. 1957 ൽ ഇന്ത്യയിൽ തിരിച്ചെത്തിയ അദ്ദേഹം തന്റെ പ്രിയപ്പെട്ട പഴയ കോളേജിൽക് ഓണററി അസിസ്റ്റന്റ് ന്യൂറോളജിസ്റ്റായി. ന്യൂറോളജിയിൽ ലക്ചറർ (1961–68), ഗ്രാന്റ് മെഡിക്കൽ കോളേജിലെ ഓണററി പ്രൊഫസർ (1968–82) എന്നീ നിലകളിൽ പ്രവർത്തിച്ചു. 1982 വരെ 25 വർഷം ഗ്രാന്റ് മെഡിക്കൽ കോളേജിലെയും സർ ജെജെ ഗ്രൂപ്പ് ഓഫ് ഹോസ്പിറ്റലിലെയും ന്യൂറോളജി വിഭാഗത്തിന്റെ തലവനായിരുന്നു അദ്ദേഹം. അദ്ദേഹം സ്ഥാനമൊഴിഞ്ഞപ്പോൾ ചെയ്തപ്പോൾ അദ്ദേഹത്തിന്റെ വിദ്യാർത്ഥികളിലൊരാളായ ഭീംസെൻ സിംഗാൽ ആ സ്ഥാനത്തെത്തി. വിരമിച്ച ശേഷം ഗ്രാന്റ് മെഡിക്കൽ കോളേജിലും സർ ജെജെ ഗ്രൂപ്പ് ഓഫ് ഹോസ്പിറ്റലുകളിലും കൺസൾട്ടന്റായി ജോലിയിൽ പ്രവേശിച്ചു. ജസ്ലോക്ക് ഹോസ്പിറ്റൽ ആന്റ് റിസർച്ച് സെന്ററിലെ ന്യൂറോളജി വിഭാഗം ഡയറക്ടറായിരുന്നു (1973 മുതൽ ഇന്നുവരെ). ബനാറസ് ഹിന്ദു സർവകലാശാല (1999) അദ്ദേഹത്തെ ഡിഎസ്‌സി (എച്ച്സി) അനുമോദിച്ചു.
പുസ്തകങ്ങൾ
ന്യൂറോളജിയുടെ ന്യൂറോളജിക്കൽ പ്രാക്ടീസ്: ഒരു ഇന്ത്യൻ കാഴ്ചപ്പാടിൽ എന്ന പുസ്തകത്തിന്റെ രചയിതാവാണ് എൻ എച്ച് വാഡിയ. ' ട്രോപ്പിക്കൽ ന്യൂറോളജി എന്ന പുസ്തകത്തിന്റെ സംഭാവന നൽകിയവരിൽ ഒരാളാണ് അദ്ദേഹം.
ശ്രദ്ധേയമായ കൃതികൾ
എന്ററോവൈറസ് ഇ 70 മൂലം അക്യൂട്ട് ഹെമറാജിക് കൺജങ്ക്റ്റിവിറ്റിസിന്റെ ന്യൂറോളജിക്കൽ മാറ്റങ്ങൾ വാഡിയ പരിശോധിച്ചു.70.
അവാർഡുകളും അംഗീകാരങ്ങളും
ഇന്ത്യൻ അക്കാദമി ഓഫ് ന്യൂറോളജി വാഡിയയുടെ പേരിൽ ഒരു വാർഷികപ്രസംഗം ആരംഭിച്ചു.
നോർത്തേൺ ടെറിട്ടറി
ഓസ്ട്രേലിയയിലെ ഒരു ടെറിട്ടറിയാണ് നോർത്തേൺ ടെറിട്ടറി (ഔദ്യോഗികമായി നോർത്തേൺ ടെറിട്ടറി ഓഫ് ഓസ്ട്രേലിയ, ഇംഗ്ലിഷ്: Northern Territory of Australia). ഇത് ഓസ്‌ട്രേലിയയുടെ മധ്യ, മധ്യവടക്കൻ പ്രദേശങ്ങളിലായി ഉൾപ്പെടുന്നു. പടിഞ്ഞാറ് വെസ്റ്റേൺ ഓസ്ട്രേലിയയുമായും തെക്ക് സൗത്ത് ഓസ്‌ട്രേലിയയുമായും കിഴക്ക് ക്വീൻസ്‌ലാന്റുമായും അതിർത്തി പങ്കിടുന്നു. വടക്കുഭാഗത്ത് ടിമോർ കടൽ, അറഫുര കടൽ, വെസ്റ്റേൺ ന്യൂ ഗിനിയ, ഇന്തോനേഷ്യൻ ദ്വീപുകൾ എന്നിവയുൾപ്പെടെയുള്ള കാർപെന്റാരിയ ഉൾക്കടൽ എന്നിവയാണുള്ളത്.
1,349,129 ചതുരശ്ര കിലോമീറ്റർ ആണ് ആകെ വിസ്തീർണ്ണം. ഓസ്‌ട്രേലിയയിലെ മൂന്നാമത്തെ വലിയ ഡിവിഷനാണ് നോർത്തേൺ ടെറിട്ടറി. ലോകത്തിലെ പതിനൊന്നാമത്തെ വലിപ്പമുള്ള രാജ്യ ഉപവിഭാഗമായും കണക്കാക്കുന്നു. ജനസംഖ്യ വളരെ കുറവായ പ്രദേശമായ ഇവിടെ 246,700 മാത്രമാണ് 2018-ലെ കണക്കെടുപ്പു പ്രകാരമുള്ള ജനസംഖ്യ. ഓസ്‌ട്രേലിയയിലെ ആറ് സംസ്ഥാനങ്ങളിലും രണ്ട് ടെറിട്ടറികളിലും ഏറ്റവും കുറഞ്ഞ ജനസംഖ്യയാണ് ഇവിടെയുള്ളത്. ടാസ്മാനിയയേക്കാൾ പകുതിയിലധികം ആളുകൾ ആണിവിടെ വസിക്കുന്നത്.
40,000 വർഷങ്ങൾക്ക് മുമ്പ് തദ്ദേശീയ ഓസ്‌ട്രേലിയക്കാർ ഈ പ്രദേശം സ്ഥിരതാമസമാക്കിയപ്പോൾ മുതലാണ് വടക്കൻ പ്രദേശത്തിന്റെ പുരാവസ്തു ചരിത്രം ആരംഭിക്കുന്നത്. പതിനെട്ടാം നൂറ്റാണ്ട് മുതൽ മകാസ്സൻ വ്യാപാരികൾ വടക്കൻ പ്രദേശത്തെ തദ്ദേശവാസികളുമായി ട്രെപാംഗിനായി വ്യാപാരം ആരംഭിച്ചു. പതിനേഴാം നൂറ്റാണ്ടിലാണ് യൂറോപ്യന്മാർ ഈ പ്രദേശത്തിന്റെ തീരം ആദ്യമായി കണ്ടെത്തിയത്. തീരപ്രദേശങ്ങളിൽ സ്ഥിരതാമസമാക്കാൻ ശ്രമിച്ച ആദ്യത്തെ യൂറോപ്യന്മാരായിരുന്നു ബ്രിട്ടീഷുകാർ. ഒരു സെറ്റിൽമെന്റ് സ്ഥാപിക്കാനുള്ള മൂന്ന് ശ്രമങ്ങൾ പരാജയപ്പെട്ടെങ്കിലും (1824–28, 1838–49, 1864–66) 1869-ൽ പോർട്ട് ഡാർവിനിൽ ഒരു സെറ്റിൽമെന്റ് സ്ഥാപിച്ചുകൊണ്ട് വിജയം കൈവരിച്ചു. പ്രദേശത്തിന്റെ ആകെ സമ്പദ്‌വ്യവസ്ഥ ഇന്ന് ടൂറിസത്തെ അടിസ്ഥാനമാക്കിയുള്ളതാണ്. പ്രത്യേകിച്ചും ടോപ്പ് എൻഡിലെ കക്കാട് ദേശീയോദ്യാനം മധ്യ ഓസ്‌ട്രേലിയയിലെ ഉലുരു-കാറ്റാ ജുറ്റ ദേശീയോദ്യാനം (അയേഴ്സ് റോക്ക്) എന്നിവയും കൂടതെ ഖനനവുമാണ് പ്രധാന വരുമാനം.
ഡാർവിനാണ് നോർത്തേൺ ടെറിട്ടറിയുടെ തലസ്ഥാനവും ഏറ്റവും വലിയ നഗരവും. തീരപ്രദേശങ്ങളിലും സ്റ്റുവർട്ട് ഹൈവേയിലുമാണ് ജനസംഖ്യ കേന്ദ്രീകരിച്ചിരിക്കുന്നത്. പാമർസ്റ്റൺ, ആലീസ് സ്പ്രിംഗ്സ്, കാതറിൻ, നുലുൻബയ്, ടെന്നന്റ് ക്രീക്ക് എന്നിവയാണ് മറ്റ് പ്രധാന വാസസ്ഥലങ്ങൾ. നോർത്തേൺ ടെറിട്ടറിയിലെ താമസക്കാരെ പലപ്പോഴും "ടെറിട്ടോറിയൻസ്" എന്നും പൂർണ്ണമായി "നോർത്തേൺ ടെറിട്ടോറിയൻസ്" എന്നും അല്ലെങ്കിൽ കൂടുതൽ അനൗപചാരികമായി "ടോപ്പ് എൻഡേഴ്സ്", "സെൻട്രേലിയൻസ്" എന്നും പറയുന്നു.
ചരിത്രം
തദ്ദേശീയരായ ഓസ്‌ട്രേലിയക്കാർ നോർത്തേൺ ടെറിട്ടറിയിലെ ഇന്നത്തെ പ്രദേശത്ത് ഏകദേശം 40,000 വർഷമായി താമസിക്കുന്നു. അവരും ഇന്തോനേഷ്യയിലെ ജനങ്ങളും തമ്മിൽ കുറഞ്ഞത് അഞ്ച് നൂറ്റാണ്ടുകളായി ദീർഘകാല വ്യാപാര ബന്ധങ്ങൾ നിലനിന്നിരുന്നു.
ബ്രിട്ടീഷുകാരുടെ വരവോടെ കൂടി വടക്കൻ തീരപ്രദേശത്തെ കഠിനമായ അന്തരീക്ഷം പരിഹരിക്കാനായി ആദ്യകാലത്ത് നാല് ശ്രമങ്ങൾ നടന്നിരുന്നു. അതിൽ മൂന്ന് പ്രാവശ്യം പട്ടിണിയും നിരാശയും പരാജയം സംഭവിച്ചു. ഇപ്പോൾ നോർത്തേൺ ടെറിട്ടറി കൈവശപ്പെടുത്തിയിരിക്കുന്ന ഭൂമി നോർത്ത് ഓസ്‌ട്രേലിയയിലെ ഹ്രസ്വകാല കോളനിയുടെ ഭാഗമായിരുന്ന 1846 ഫെബ്രുവരി മുതൽ ഡിസംബർ വരെയുള്ള ഹ്രസ്വകാലമൊഴികെ 1825 മുതൽ 1863 വരെ കൊളോണിയൽ ന്യൂ സൗത്ത് വെയിൽസിന്റെ ഭാഗമായിരുന്നു. 1863 മുതൽ 1911 വരെ നോർത്തേൺ ടെറിട്ടറി സൗത്ത് ഓസ്‌ട്രേലിയയുടെ ഭാഗമായിരുന്നു. കൊളോണിയൽ സൗത്ത് ഓസ്‌ട്രേലിയയുടെ ഭരണത്തിൻ കീഴിൽ 1870 നും 1872 നും ഇടയിൽ ഓവർലാന്റ് ടെലിഗ്രാഫ് നിർമ്മിച്ചു. പത്തൊൻപതാം നൂറ്റാണ്ടിലെ ഓസ്‌ട്രേലിയയിലെ മികച്ച എഞ്ചിനീയറിംഗ് വിജയങ്ങളിലൊന്നായിരുന്നു ഇത്. കൂടാതെ ഓസ്‌ട്രേലിയയുടെ ടെലിഗ്രാഫിക് ചരിത്രത്തിലെ ഏറ്റവും പ്രധാനപ്പെട്ട നാഴികക്കല്ലും. സംയുക്ത ഭരണത്തിന് ഒരു പതിറ്റാണ്ടിനുശേഷം 1911 ജനുവരി 1 ന് നോർത്തേൺ ടെറിട്ടറി, സൗത്ത് ഓസ്‌ട്രേലിയയിൽ നിന്ന് വേർപെടുത്തി ഫെഡറൽ നിയന്ത്രണത്തിലേക്ക് മാറ്റി.
1869-ൽ സ്ഥാപിതമായതു മുതൽ ഡാർവിൻ തുറമുഖമായിരുന്നു പതിറ്റാണ്ടുകളോളം ടെറിട്ടറിയിലെ പ്രധാന വിതരണ മാർഗ്ഗം.
1883 നും 1889 നും ഇടയിൽ പാമർസ്റ്റണിനും പൈൻ ക്രീക്കിനുമിടയിൽ ഒരു റെയിൽവേ നിർമ്മിച്ചു. കന്നുകാലികളെ വളർത്തുന്നതിനും ഖനനം ചെയ്യുന്നതിനുമുള്ള സാമ്പത്തിക രീതി സ്ഥാപിക്കപ്പെട്ട ശേഷം 1911 ആയപ്പോഴേക്കും 5,13,000 കന്നുകാലികൾ ഇവിടെ ഉണ്ടായിരുന്നു. വിക്ടോറിയ റിവർ ഡൗൺസ് സ്റ്റേഷൻ ഒരു കാലത്ത് ലോകത്തിലെ ഏറ്റവും വലിയ കന്നുകാലി കേന്ദ്രമായിരുന്നു. 1872-ൽ ഗ്രോവ് ഹില്ലിലും പൈൻ ക്രീക്ക്, ബ്രോക്സ് ക്രീക്ക്, ബുറുണ്ടി എന്നിവിടങ്ങളിൽ സ്വർണ്ണവും ഡാലി നദിയിൽ ചെമ്പും കണ്ടെത്തി.
1912 ന്റെ അവസാനത്തിൽ "നോർത്തേൺ ടെറിട്ടറി" എന്ന പേര് തൃപ്തികരമല്ലെന്ന വികാരം വർദ്ധിച്ചു. "കിംഗ്സ്‌ലാന്റ്" (ജോർജ്ജ് അഞ്ചാമൻ രാജാവിന് ശേഷം ക്വീൻസ്‌ലാൻഡുമായി യോജിക്കുന്ന പേര്), "സെൻട്രേലിയ", "ടെറിട്ടോറിയ" എന്നീ പേരുകളിൽ 1913 ൽ കിംഗ്സ്‌ലാന്റ് തിരഞ്ഞെടുത്ത പേരായി നിർദ്ദേശിക്കപ്പെട്ടു. എങ്കിലും പേര് മാറ്റം ഒരിക്കലും മുന്നോട്ട് പോയില്ല.
നോർത്തേൺ ടെറിട്ടറി 1927 നും 1931 നും ഇടയിൽ ഒരു ചെറിയ സമയത്തേക്ക് നോർത്ത് ഓസ്‌ട്രേലിയ, സെൻട്രൽ ഓസ്‌ട്രേലിയ എന്നിങ്ങനെ തെക്കൻ അക്ഷാംശത്തിന്റെ 20 ആം സമാന്തരമായി വിഭജിക്കപ്പെട്ടു.
രണ്ടാം ലോകമഹായുദ്ധസമയത്ത് ടോപ്പ് എൻഡിന്റെ ഭൂരിഭാഗവും സൈനിക സർക്കാരിനു കീഴിലായിരുന്നു. ഈ സമയത്തു മാത്രമാണ് ഫെഡറേഷനുശേഷം ഓസ്‌ട്രേലിയൻ രാജ്യത്തിന്റെയോ പ്രദേശത്തിന്റെയോ ഒരു ഭാഗം സൈനിക നിയന്ത്രണത്തിലായത്. യുദ്ധാനന്തരം മുഴുവൻ പ്രദേശത്തിന്റെയും നിയന്ത്രണം കോമൺ‌വെൽത്തിന് കൈമാറി. 1942 ഫെബ്രുവരി 19 നാണ് ഡാർവിൻ ബോംബാക്രമണം നടന്നത്. ഓസ്‌ട്രേലിയയിൽ ഒരു വിദേശശക്തി നടത്തിയ ഏറ്റവും വലിയ ഒറ്റ ആക്രമണമാണിത്. ഡാർവിന്റെ രണ്ടാം ലോകമഹായുദ്ധ ചരിത്രത്തിന്റെ ശേഷിപ്പുകൾ നഗരത്തിലും പരിസരത്തും സംരക്ഷിക്കപ്പെട്ടിട്ടുള്ള വിവിധ സ്ഥലങ്ങളിൽ വെടിമരുന്ന് ബങ്കറുകൾ, എയർസ്ട്രിപ്പുകൾ, ഓയിൽ ടണലുകൾ, മ്യൂസിയങ്ങൾ എന്നിവ ഉൾപ്പെടുന്നു. 1942 ലെ ജാപ്പനീസ് വ്യോമാക്രമണത്തിൽ തുറമുഖത്തിന് കേടുപാടുകൾ സംഭവിച്ചു. ഇത് പിന്നീട് പുനഃസ്ഥാപിച്ചു.
1960 കളുടെ അവസാനത്തിൽ ടെറിട്ടറിയുമായി ബന്ധിപ്പിക്കുന്ന സമീപ സംസ്ഥാനങ്ങളിലെ റോഡുകൾ മെച്ചപ്പെടുത്തി. തുറമുഖ കാലതാമസവും ദ്രുതഗതിയിലുള്ള സാമ്പത്തിക വികസനവും തുറമുഖത്തിന്റെയും പ്രാദേശിക അടിസ്ഥാന സൗകര്യ വികസനത്തിന്റെയും അനിശ്ചിതത്വത്തിലേക്ക് നയിച്ചു. അഡ്മിനിസ്ട്രേറ്റർ സ്ഥാപിച്ച അന്വേഷണ കമ്മീഷന്റെ ഫലമായി തുറമുഖ പ്രവർത്തന ക്രമീകരണങ്ങളിൽ മാറ്റം വരുത്തുകയും ബെർത്ത് നിക്ഷേപം മാറ്റിവയ്ക്കുകയും ഒരു പോർട്ട് മാസ്റ്റർപ്ലാൻ തയ്യാറാക്കുകയും ചെയ്തു. ചരക്കുനീക്കം കുറവായതിനാൽ റെയിൽ ഗതാഗതം വിപുലീകരിക്കുന്നത് പരിഗണിച്ചില്ല.
തദ്ദേശീയ ഓസ്‌ട്രേലിയക്കാർ ന്യായമായ വേതനത്തിനും ഭൂമിക്കും അവകാശത്തിനായി പോരാടിയിരുന്നു. ഈ പോരാട്ടത്തിലെ ഒരു പ്രധാന സംഭവം 1966-ൽ വേവ് ഹിൽ കാറ്റിൽ സ്റ്റേഷനിൽ നടന്ന ഗുരിന്ദ്‌ജി ജനങ്ങളുടെ പണിമുടക്കും നടത്തവും ആയിരുന്നു. ഗഗ് വിറ്റ്‌ലാമിന്റെ ഫെഡറൽ സർക്കാർ 1973 ഫെബ്രുവരിയിൽ വുഡ്‌വാർഡ് റോയൽ കമ്മീഷൻ രൂപീകരിച്ചു. ഇത് നോർത്തേൺ ടെറിട്ടറിയിൽ ഭൂമിയുടെ അവകാശങ്ങൾ എങ്ങനെ നേടാമെന്ന് അന്വേഷിക്കാൻ സജ്ജമാക്കി. 1973 ജൂലൈയിലെ ജസ്റ്റിസ് വുഡ്‌വാർഡിന്റെ ആദ്യ റിപ്പോർട്ട് പ്രകാരം ആദിവാസികളുടെ കാഴ്ചപ്പാടുകൾ അദ്ദേഹത്തിന് മുന്നിൽ അവതരിപ്പിക്കാൻ ഒരു സെൻട്രൽ ലാൻഡ് കൗൺസിലും നോർത്തേൺ ലാൻഡ് കൗൺസിലും സ്ഥാപിക്കണമെന്ന് ശുപാർശ ചെയ്തു. റോയൽ കമ്മീഷന്റെ റിപ്പോർട്ടിന് മറുപടിയായി ഭൂമി അവകാശ ബിൽ തയ്യാറാക്കിയെങ്കിലും അത് പാസാക്കുന്നതിനു മുൻപെ വിറ്റ്‌ലം സർക്കാർ പിരിച്ചുവിട്ടു.
അബോറിജിനൽ ലാൻഡ് റൈറ്റ്സ് (നോർത്തേൺ ടെറിട്ടറി) ആക്റ്റ് 1976 ഒടുവിൽ ഫ്രേസർ സർക്കാർ 1976 ഡിസംബർ 16 ന് പാസാക്കി 1977 ജനുവരി 26 ന് പ്രവർത്തനം ആരംഭിച്ചു.
1974-ൽ ക്രിസ്മസ് തലേന്നു മുതൽ ക്രിസ്മസ് ദിനം വരെ ഉഷ്ണമേഖലാ ചുഴലിക്കാറ്റായ ട്രേസി ഡാർവിനെ തകർത്തു. 71 പേർ ചുഴലിക്കാറ്റിൽ മരണമടഞ്ഞു. 837 മില്യൺ ഡോളർ (1974 ഡോളർ), അല്ലെങ്കിൽ ഏകദേശം 4.45 ബില്യൺ ഡോളർ (2014 ഡോളർ) നാശനഷ്ടമുണ്ടാക്കി. ഡാർവിന്റെ 70 ശതമാനം കെട്ടിടങ്ങളും 80 ശതമാനം വീടുകളും തകർന്നു. നഗരത്തിലെ 47,000 നിവാസികളിൽ 41,000 ത്തിലധികം പേരെ ഭവനരഹിതരാക്കി. വളരെ മെച്ചപ്പെട്ട നിർമ്മാണ രീതികളുപയോഗിച്ച് നഗരം പുനർനിർമിച്ചു.
1978-ൽ ഒരു ചീഫ് മിനിസ്റ്ററുടെ നേതൃത്വത്തിൽ നിയമസഭയുമായി ഒരു ചുമതലയുള്ള സർക്കാർ നിലവിൽ വന്നു. ടെറിട്ടറിയുടെ ഔദ്യോഗിക അറിയിപ്പുകൾ സർക്കാർ സ്വന്തം ഗസറ്റിൽ പ്രസിദ്ധീകരിക്കുന്നു. നോർത്തേൺ ടെറിട്ടറിയുടെ അഡ്മിനിസ്ട്രേറ്റർ ഈ പ്രദേശത്തെ രാജ്ഞിയുടെ പരോക്ഷ പ്രതിനിധിയായി പ്രവർത്തിക്കുന്ന ഔദ്യോഗിക ഉദ്യോഗസ്ഥനാണ്.
1995-96 കാലഘട്ടത്തിൽ ഫെഡറൽ പാർലമെന്റ് നിയമനിർമ്മാണം അസാധുവാക്കുന്നതുവരെ നിയമപരമായ ദയാവധം നടത്തിയ ലോകത്തിലെ ചുരുക്കം ചില സ്ഥലങ്ങളിൽ ഒന്നാണ് നോർത്തേൺ ടെറിട്ടറി. ഓസ്‌ട്രേലിയൻ സർക്കാർ നിയമം അസാധുവാക്കുന്നതിനുമുമ്പ് നാലുപേരുടെ ജീവിതം അവസാനിപ്പിക്കാൻ ഡോ. ഫിലിപ്പ് നിറ്റ്ഷ്കെ സഹായിച്ചു.
ഭൂമിശാസ്ത്രം
വളരെ ചെറിയ നിരവധി വാസസ്ഥലങ്ങൾ പ്രദേശത്ത് ചിതറിക്കിടക്കുന്നു. പക്ഷേ വലിയ ജനസംഖ്യ കേന്ദ്രങ്ങൾ ഡാർവിനെ തെക്കൻ ഓസ്‌ട്രേലിയയുമായി ബന്ധിപ്പിക്കുന്ന ഒറ്റ പാതയിലൂടെയാണ് സ്ഥിതിചെയ്യുന്നത്. സ്റ്റുവർട്ട് ഹൈവേ പ്രദേശവാസികൾക്ക് "ദ ട്രാക്ക്" എന്ന് അറിയപ്പെടുന്നു.
ഉലുരു (അയേഴ്സ് റോക്ക്), കാറ്റാ ജുറ്റ (ദ ഓൾഗാസ്) എന്നിങ്ങനെ ഈ പ്രദേശം രണ്ട് മനോഹരമായ പ്രകൃതിദത്ത ശിലാരൂപങ്ങളാൽ സമ്പന്നമാണ്. ഇവ പ്രാദേശിക ആദിവാസികൾക്ക് പവിത്രവും വിനോദസഞ്ചാരികളെ ആകർഷിക്കുന്നവയുമാണ്. പ്രദേശത്തിന്റെ വടക്കൻ ഭാഗത്ത് കക്കാട് ദേശീയോദ്യാനം സ്ഥിതിചെയ്യുന്നു. അതിൽ വിശാലമായ തണ്ണീർത്തടങ്ങളും തദ്ദേശീയ വന്യജീവികളും ഉൾപ്പെടുന്നു. അതിന്റെ വടക്ക് ഭാഗത്ത് അറഫുര കടലും കിഴക്ക് അർനെം ലാൻഡും സ്ഥിതിചെയ്യുന്നു. ഇതിന്റെ പ്രാദേശിക കേന്ദ്രം ലിവർപൂൾ റിവർ ഡെൽറ്റയിലെ മാനിൻഗ്രിഡയാണ്.
നോർത്തേൺ ടെറിട്ടറിയിൽ വിപുലമായ നദീതട സംവിധാനങ്ങളുണ്ട്. അലിഗേറ്റർ നദികൾ, ഡാലി നദി, ഫിങ്കെ നദി, ക്അർതർ നദി, റോപ്പർ നദി, ടോഡ് നദി, വിക്ടോറിയ നദി എന്നിവ ഇതിൽ ഉൾപ്പെടുന്നു. ആലീസ് സ്പ്രിംഗ്സിന്റെ തെക്ക്-പടിഞ്ഞാറുള്ള നദിയാണ് ഹേ നദി. കൂടാതെ മാർഷൽ നദി, ആർതർ ക്രീക്ക്, കാമൽ ക്രീക്ക്, ബോറെ ക്രീക്ക് എന്നിവ അതിലേക്ക് ഒഴുകുന്നു.
കാലാവസ്ഥ
നോർത്തേൺ ടെറിട്ടറിയ്ക്ക് രണ്ട് വ്യത്യസ്ത കാലാവസ്ഥാ മേഖലകളുണ്ട്.
ഡാർവിൻ ഉൾപ്പെടെയുള്ള വടക്കേ അറ്റത്ത് ഉയർന്ന ആർദ്രതയും രണ്ട് സീസണുകളുമുള്ള ഉഷ്ണമേഖലാ കാലാവസ്ഥയുണ്ട്. നനവാർന്നതും (ഒക്ടോബർ മുതൽ ഏപ്രിൽ വരെ) വരണ്ടതുമായ കാലാവസ്ഥയാണ് (മെയ് മുതൽ സെപ്റ്റംബർ വരെ) ഇവ. വരണ്ട കാലയളവിൽ മിക്കവാറും എല്ലാ ദിവസവും ചൂടും വെയിലും ആയിരിക്കും. ഉച്ചതിരിഞ്ഞ് ഹ്യുമിഡിറ്റി ശരാശരി 30% വരെയായിരിക്കും. മേയ് മുതൽ സെപ്റ്റംബർ വരെ വളരെ കുറച്ച് മഴ മാത്രമേ ലഭിക്കുന്നുള്ളു. ഏറ്റവും തണുപ്പു ലഭിക്കുന്ന മാസങ്ങളായ ജൂൺ, ജൂലൈ മാസങ്ങളിൽ ദിവസേനയുള്ള ഏറ്റവും കുറഞ്ഞ താപനില 14 ° C (57 ° F) വരെ താഴുന്നു. പക്ഷേ വളരെ അപൂർവമായി മാത്രമേ കുറയുകയുള്ളു. മഞ്ഞ് ഒരിക്കലും രേഖപ്പെടുത്താറില്ല.
ആർദ്ര കാലം ഉഷ്ണമേഖലാ ചുഴലിക്കാറ്റുകളും മൺസൂൺ മഴയുമായി ബന്ധപ്പെട്ടിരിക്കുന്നു. മഴ ഭൂരിഭാഗവും ഡിസംബർ മുതൽ മാർച്ച് വരെയാണ്. ഈ കാലത്ത് ഇടിമിന്നൽ സാധാരണമാണ്. ഏറ്റവും ഈർപ്പമുള്ള മാസങ്ങളിൽ ഉച്ചതിരിഞ്ഞ് ആപേക്ഷിക ഈർപ്പം (Relative humidity) ശരാശരി 70% കൂടുതലാണ്. വടക്ക് പ്രദേശങ്ങളിൽ ശരാശരി 1,570 മില്ലിമീറ്ററിൽ (62 ഇഞ്ച്) കൂടുതൽ മഴ പെയ്യുന്നു. വടക്ക്-പടിഞ്ഞാറൻ തീരപ്രദേശങ്ങളിലാണ് ഏറ്റവും മഴ ലഭിക്കുന്നത്. ഇവിടെ ശരാശരി 1,800 മുതൽ 2,100 മില്ലിമീറ്റർ വരെ (71 മുതൽ 83 ഇഞ്ച് വരെ) മഴ ലഭിക്കുന്നു.
1960 ജനുവരി 1, 2 തീയതികളിൽ ഫിങ്കെയിൽ 48.3°C (118.9 ° F) ആണ് ഏറ്റവും ഉയർന്ന താപനില രേഖപ്പെടുത്തിയത്. 1976 ജൂലൈ 17 ന് ആലീസ് സ്പ്രിംഗ്സിലെ ഏറ്റവും കുറഞ്ഞ താപനില −7.5 °C (18.5 ° F) ആയും രേഖപ്പെടുത്തി.
ജനസംഖ്യാശാസ്‌ത്രം
2006 ലെ ജനസംഖ്യാ കണക്കെടുപ്പിൽ നിന്നും 10 ശതമാനം വർധനവോടെ 211,945 ആയിരുന്നു 2011-ലെ ഇവിടുത്തെ ജനസംഖ്യ. ഓസ്‌ട്രേലിയൻ ബ്യൂറോ ഓഫ് സ്റ്റാറ്റിസ്റ്റിക്സിന്റെ കണക്കു പ്രകാരം 2015 ജൂണിൽ 244,300 ആണ് ജനസംഖ്യ. ഇതിൽ വിദേശീയരെയും അന്തർസംസ്ഥാനത്തെയും ജീവനക്കാരെയും കണക്കിലെടുക്കുന്നുണ്ട്. ഇവിടുത്തെ ജനസംഖ്യ ഓസ്‌ട്രേലിയയിലെ മൊത്തം ജനസംഖ്യയുടെ 1 ശതമാനത്തെ പ്രതിനിധീകരിക്കുന്നു. ഓസ്‌ട്രേലിയയിലെ മൊത്തം കണക്കുപ്രകാരം 15 വയസ്സിന് താഴെയുള്ളവരുടെ ഏറ്റവും വലിയ അനുപാതമായ 23.2% ആണ് ഇവിടുത്തെ ഈ പ്രായക്കാരുടെ ജനസംഖ്യ. കൂടാതെ 65 വയസും അതിൽ കൂടുതലുമുള്ളവരുടെ അനുപാതം 5.7% ആണ്. ദേശീയ ശരാശരി പ്രായത്തേക്കാൾ ആറ് വയസ്സ് കുറവായ 31 വയസ്സാണ് പ്രദേശത്തെ വാസികളുടെ ശരാശരി പ്രായം.
തദ്ദേശീയരായ ഓസ്‌ട്രേലിയക്കാരിൽ ഏകദേശം 49% പേർക്കും സ്വന്തമായി ഭൂമിയുണ്ട്. ആദിവാസികളായ ഓസ്‌ട്രേലിയക്കാരുടെ ആയുർദൈർഘ്യം വടക്കൻ പ്രദേശത്തെ സ്വദേശികളല്ലാത്ത ഓസ്‌ട്രേലിയക്കാരുടെ ജീവിതവുമായി താരതമ്യം ചെയ്യുമ്പോൾ വളരെ താഴെയാണ്. തദ്ദേശീയ ഓസ്‌ട്രേലിയക്കാർ തദ്ദേശീയമല്ലാത്ത ഓസ്‌ട്രേലിയക്കാരേക്കാൾ ശരാശരി 11 വർഷം മുൻപേ മരിക്കുന്നു എന്നാണ് എബി‌എസ് സ്ഥിതിവിവരക്കണക്കുകൾ സൂചിപ്പിക്കുന്നത്. ഭൂപ്രദേശത്തിന്റെ പല ഭാഗങ്ങളിലും ആദിവാസി സമൂഹങ്ങളുണ്ട് ഉലുരുവിനടുത്തുള്ള പിറ്റ്ജന്ത്ജാര, ആലീസ് സ്പ്രിംഗ്സിനടുത്തുള്ള അറെൻ‌ടെ, ഇവ രണ്ടിനുമിടയിലുള്ള ലുരിറ്റ്ജ, വടക്ക് വാൽപിരി, കിഴക്കൻ അർനെം ലാൻഡിലെ യോൽ‌ഗു എന്നിവയാണ് ഏറ്റവും വലിയ സമൂഹങ്ങൾ.
പ്രദേശത്തിന്റെ വടക്ക് ഭാഗത്തായി (ടോപ്പ് എൻഡ്) ഡാർവിനിലാണ് ടെറിട്ടോറിയൻമാരിൽ 54% ത്തിലധികം പേർ താമസിക്കുന്നത്. പ്രദേശത്തെ ജനസംഖ്യയുടെ പകുതിയിൽ താഴെ മാത്രമാണ് വടക്കൻ ഗ്രാമീണ മേഖലയിൽ താമസിക്കുന്നത്. ഇതൊക്കെയാണെങ്കിലും കോമൺ‌വെൽത്തിലെ ഏറ്റവും കുറഞ്ഞ നഗരവൽക്കരിക്കപ്പെട്ട ഫെഡറൽ ഡിവിഷനാണ് നോർത്തേൺ ടെറിട്ടറി (ടാസ്മാനിയയാണ് തൊട്ടുപിന്നിലുള്ളത്).
നഗരങ്ങളും പട്ടണങ്ങളും
എല്ലാ കമ്മ്യൂണിറ്റികളും സംയോജിത നഗരങ്ങളോ പട്ടണങ്ങളോ അല്ല. അവയെ "സ്റ്റാറ്റിസ്റ്റിക്കൽ ലോക്കൽ ഏരിയകൾ" എന്ന് വിളിക്കുന്നു.
വംശവും കുടിയേറ്റവും
2016-ലെ ജനസംഖ്യാ കണക്കെടുപ്പിൽ ഏറ്റവും സാധാരണയായി നാമനിർദ്ദേശം ചെയ്യപ്പെട്ട പൂർവ്വികർ: • ഓസ്ട്രേലിയൻസ് (32.8%)
• ഇംഗ്ലിഷ് (27.6%)
• ആദിമനിവാസികൾ (25.5%)
• ഐറിഷ് (9.3%)
• സ്കോട്ടിഷ് (7.5%)
• ജെർമ്മൻ (4.4%)
• ഫിലിപ്പിനോ (3.5%)
• ചൈനീസ് (3.1%)
• ഇന്ത്യൻ (2.3%)
• ഇറ്റാലിയൻ (2.1%)
• ഗ്രീക്ക് (2%)
• ഡച്ച് (1.3%)
2016-ലെ ജനസംഖ്യാ കണക്കെടുപ്പ് പ്രകാരം ജനസംഖ്യയുടെ 31.2% വിദേശത്താണ് ജനിച്ചത്. ഫിലിപ്പീൻസ് (2.6%), ഇംഗ്ലണ്ട് (2.4%), ന്യൂസിലാന്റ് (2%), ഇന്ത്യ (1.6%), ഗ്രീസ് (0.6%) എന്നിവിടങ്ങളിൽ നിന്നുള്ളവരാണ് വിദേശത്ത് ജനിച്ച ഏറ്റവും വലിയ അഞ്ച് ഗ്രൂപ്പുകൾ.
2016-ൽ തദ്ദേശീയ ഓസ്‌ട്രേലിയക്കാർ ജനസംഖ്യയുടെ 25.5% അതായത് 58,248 ആളുകൾ (ആദിവാസി ഓസ്‌ട്രേലിയക്കാർ, ടോറസ് സ്ട്രെയിറ്റ് ദ്വീപുവാസികൾ) ആണെന്നു വ്യക്തമായി.
ഭാഷകൾ
2016 ലെ സെൻസസിൽ ജനസംഖ്യയുടെ 58% പേർ വീടുകളിൽ ഇംഗ്ലീഷ് മാത്രമേ സംസാരിച്ചിരുന്നുള്ളു. ക്രിയോൾ (1.9%), ജംബർ‌പുയിങ്കു (1.9%), ഗ്രീക്ക് (1.4%) തഗാലോഗ് (1.3%), വാൾ‌പിരി (0.9%) എന്നിവയാണ് വീട്ടിൽ സാധാരണയായി സംസാരിക്കുന്ന മറ്റ് ഭാഷകൾ.
നോർത്തേൺ ടെറിട്ടറിയിൽ നൂറിലധികം ആദിവാസി ഭാഷകളും സംസാരിക്കുന്നുണ്ട്. ഇംഗ്ലീഷിന് പുറമേയുള്ള ഭാഷകൾ ഡാർവിൻ അല്ലെങ്കിൽ ആലീസ് സ്പ്രിംഗ്സ് പോലുള്ള നഗരങ്ങളിൽ സാധാരണമാണ്.
മുറീ-പാത്ത, വടക്കുപടിഞ്ഞാറ് ഭാഗത്ത് വാഡേയിൽ എൻ‌ഗാൻ‌ജികുരുൻ‌ഗുർ, വാൾ‌പിരി, ടെന്നന്റ് ക്രീക്കിനു മധ്യാഭാഗത്തിനു ചുറ്റും വാരുമുങ്ക്, ആലീസ് സ്പ്രിങ്സിനു ചുറ്റും അറെന്റെ, തെക്ക് കിഴക്ക് വരെ പിന്റുപ്പി-ലുരിറ്റ്ജ, ഉലുരുവിനു തെക്ക് സമീപം വരെ പിറ്റ്ജന്ത്ജത്ജാര, ആരെം ലാൻഡിന്റെ അകലെ വടക്കോട്ട് യോൽങ്ക മാത, വടക്ക് മധ്യ ഭാഗങ്ങളിലും ക്രോക്കർ ദ്വീപ്, ഗോൾബൺ എന്നിവിടങ്ങളിലും ബുരാര, മോങ്, ഇവൈഡ്ജ, കുൻവിഞ്ച്കു,  മെൽ‌വില്ലെ ദ്വീപിലെയും ബാത്തർസ്റ്റ് ദ്വീപിലെയും ടിവി, എന്നിവയാണ് വടക്കൻ പ്രദേശത്ത് സംസാരിക്കുന്ന പ്രധാന തദ്ദേശീയ ഭാഷകൾ.
ഈ ഭാഷകളിലുള്ള ഗ്രന്ഥസഞ്ചയങ്ങൾ ആദിവാസി ഭാഷകളുടെ ലിവിംഗ് ആർക്കൈവിൽ ലഭ്യമാണ്.
മതം
2016 ലെ ജനസംഖ്യാ കണക്കെടുപ്പ് പ്രകാരം നോർത്തേൺ ടെറിട്ടറിയിലെ ജനസംഖ്യയുടെ 19.9% വരുന്ന റോമൻ കത്തോലിക്കർ ഈ പ്രദേശത്തെ ഏറ്റവും വലിയ മതവിഭാഗമാണ്. ആംഗ്ലിക്കൻ (8.4%), യൂണിറ്റിംഗ് ചർച്ച് (5.7%), ലൂഥറൻ ചർച്ച് (2.6%) എന്നിവയാണ് തൊട്ടുപിന്നാലെയുള്ളത്. 2.0% ഉള്ള ബുദ്ധമതം പ്രദേശത്തെ ഏറ്റവും വലിയ അക്രൈസ്തവ മതമാണ്. കൂടാതെ ഹിന്ദുമതം 1.6% ഉണ്ട്. ഓസ്‌ട്രേലിയൻ ആദിവാസി മതത്തിലും പുരാണത്തിലും വിശ്വസിക്കുന്നവർ 1.4% ആണ്. ഏകദേശം 30% ടെറിട്ടോറിയക്കാർ ഒരു മതവും അവകാശപ്പെടുന്നില്ല.
പല ആദിവാസികളും അവരുടെ പരമ്പരാഗത മതം, ഡ്രീംടൈമിലുള്ള വിശ്വാസം എന്നിവ ആചരിക്കുന്നു.
പ്രൈമറി, സെക്കണ്ടറി
ഒരു നോർത്തേൺ ടെറിട്ടറി സ്കൂൾ വിദ്യാഭ്യാസത്തിൽ ആറ് വർഷത്തെ പ്രൈമറി സ്കൂൾ വിദ്യാഭ്യാസമാണുള്ളത്. അതിൽ ഒരു പരിവർത്തന വർഷം, മൂന്ന് വർഷം മിഡിൽ സ്കൂൾ, മൂന്ന് വർഷത്തെ സെക്കൻഡറി സ്കൂൾ വിദ്യാഭ്യാസം എന്നിങ്ങനെ ഉൾപ്പെടുന്നു. 2007-ന്റെ തുടക്കത്തിൽ നോർത്തേൺ ടെറിട്ടറിയിൽ മിഡിൽ സ്കൂൾ വർഷങ്ങൾ 7–9 വരെയും ഹൈസ്കൂൾ വിദ്യാഭ്യാസ വർഷങ്ങൾ 10–12 വരെയും ആയി അവതരിപ്പിച്ചു. ഇവിടുത്തെ കുട്ടികൾ സാധാരണയായി അഞ്ചാം വയസ്സിൽ സ്കൂൾ ആരംഭിക്കുന്നു. സെക്കൻഡറി സ്കൂൾ പൂർത്തിയാകുന്നതോടെ വിദ്യാർത്ഥികൾ നോർത്തേൺ ടെറിട്ടറി സർട്ടിഫിക്കറ്റ് ഓഫ് എഡ്യൂക്കേഷൻ (എൻ‌ടി‌സി‌ഇ) നേടുന്നു. സെക്കൻഡറി വിദ്യാഭ്യാസം വിജയകരമായി പൂർത്തിയാക്കുന്ന വിദ്യാർത്ഥികൾക്ക് യൂണിവേഴ്സിറ്റി പ്രവേശനം നിർണ്ണയിക്കാൻ ഒരു പ്രവേശന റാങ്കിംഗ് അല്ലെങ്കിൽ എന്റർ (ENTER) സ്കോർ ലഭിക്കുന്നു.
നോർത്തേൺ ടെറിട്ടറിയിലെ സ്കൂളുകൾ പൊതു, സ്വകാര്യ ധനസഹായത്തിൽ പ്രവർത്തിക്കുന്നവയാണ്. സർക്കാർ സ്കൂളുകൾ എന്നും അറിയപ്പെടുന്ന പൊതുവിദ്യാലയങ്ങൾക്ക് ധനസഹായം വിദ്യാഭ്യാസ വകുപ്പ് നേരിട്ട് നൽകുന്നു. സ്വകാര്യ സ്കൂളുകളിൽ കത്തോലിക്കാ സഭ നടത്തുന്ന സ്കൂളുകളും സ്വതന്ത്ര സ്കൂളുകളും ഉൾപ്പെടുന്നു. ചില ഇൻഡിപെൻഡന്റ് സ്കൂളുകൾ പ്രൊട്ടസ്റ്റന്റ്, ലൂഥറൻ, ആംഗ്ലിക്കൻ, ഗ്രീക്ക് ഓർത്തഡോക്സ് അല്ലെങ്കിൽ സെവൻത് ഡേ അഡ്വെൻറിസ്റ്റ് ചർച്ചുകളുമായി അഫിലിയേറ്റ് ചെയ്തിരിക്കുന്നു. എന്നാൽ പള്ളി ഇതര സ്കൂളുകളും ഒരു തദ്ദേശീയ സ്കൂളും ഇവിടെയുണ്ട്.
2009-ലെ കണക്കനുസരിച്ച് നോർത്തേൺ ടെറിട്ടറിയിൽ 151 പൊതുവിദ്യാലയങ്ങളും 15 കത്തോലിക്കാ സ്കൂളുകളും 21 സ്വതന്ത്ര സ്കൂളുകളും ഉണ്ടായിരുന്നു. 29,175 കുട്ടികൾ പബ്ലിക് സ്കൂളുകളിലും 9,882 കുട്ടികൾ സ്വതന്ത്ര സ്കൂളുകളിലും പ്രവേശനം നേടി. നോർത്തേൺ ടെറിട്ടറിയിൽ ഏകദേശം 4,000 മുഴുവൻ സമയ അധ്യാപകരുണ്ട്.
ലൈബ്രറികൾ
നോർത്തേൺ ടെറിട്ടറിയിലെ ഗവേഷണ-റഫറൻസ് ലൈബ്രറിയാണ് നോർത്തേൺ ടെറിട്ടറി ലൈബ്രറി. പ്രദേശത്തിന്റെ പൈതൃകം ശേഖരിക്കുന്നതിനും സംരക്ഷിക്കുന്നതിനും വിവിധ പരിപാടികളിലൂടെയും സേവനങ്ങളിലൂടെയും പൊതുവായി ലഭ്യമാക്കുന്നതിനുമായി ഈ ലൈബ്രറി പ്രവർത്തിക്കുന്നു. ഇവിടെ പുസ്തകങ്ങൾ, പത്രങ്ങൾ, മാസികകൾ, ജേണലുകൾ, കൈയെഴുത്തുപ്രതികൾ, മാപ്പുകൾ, ചിത്രങ്ങൾ, മറ്റു വസ്തുക്കൾ, ശബ്ദ, വീഡിയോ റെക്കോർഡിംഗുകളും ഡാറ്റാബേസുകളും ഉൾപ്പെടുന്നു.
സമ്പദ്‌വ്യവസ്ഥ
നോർത്തേൺ ടെറിട്ടറിയുടെ സമ്പദ്‌വ്യവസ്ഥ പ്രധാനമായും ഖനനത്തിലൂടെയാണ്. ഊർജ്ജം ഉൽപാദിപ്പിക്കുന്ന ധാതുക്കൾ, പെട്രോളിയം, ഊർജ്ജം എന്നിവയിൽ കേന്ദ്രീകരിച്ച് മൊത്തം സംസ്ഥാന ഉൽപാദനത്തിൽ 2.5 ബില്യൺ ഡോളർ സംഭാവന നൽകുകയും 4,600 ൽ അധികം ആളുകൾക്ക് ജോലി ചെയ്യുകയും ചെയ്യുന്നു. ഖനനം മൊത്തം സംസ്ഥാന ഉൽപാദനത്തിന്റെ 14.9% ആണ്. 2014-15 ൽ ദേശീയതലത്തിൽ വെറും 7% ആയിരുന്നു ഉല്പാദനം.
സമീപ വർഷങ്ങളിൽ പ്രധാന ഇൻഫ്രാസ്ട്രക്ചർ പ്രോജക്റ്റുകളുടെയും ഖനി വിപുലീകരണത്തിന്റെയും ഫലമായി പ്രദേശത്തെ ഏറ്റവും വലിയ ഒറ്റ വ്യവസായമെന്ന നിലയിൽ ഖനനത്തെ നിർമ്മാണ മേഖല മറികടന്നു. നിർമ്മാണം, ഖനനം, ഉൽപ്പാദനം, സർക്കാർ, കമ്മ്യൂണിറ്റി സേവനങ്ങൾ എന്നിവ ചേർന്ന് പ്രദേശത്തിന്റെ മൊത്ത സംസ്ഥാന ഉൽപാദനത്തിന്റെ (ജിഎസ്പി) പകുതിയോളം വരും. ഇത് ദേശീയ മൊത്ത ആഭ്യന്തര ഉൽപാദനത്തിന്റെ (ജിഡിപി) മൂന്നിലൊന്ന് വരും.
2004–2005-ൽ 15 ബില്യൺ ഡോളറിൽ നിന്ന് 2014–2015-ൽ 22 ബില്യൺ ഡോളറായി സമ്പദ്‌വ്യവസ്ഥ വളർന്നു. 2012–13-ൽ പ്രദേശത്തിന്റെ സമ്പദ്‌വ്യവസ്ഥ 5.6 ശതമാനം വർദ്ധിച്ചു. ദേശീയ വളർച്ചയുടെ ഇരട്ടിയിലധികമായി 2014–15-ൽ ഇത് 10.5 ശതമാനം വർദ്ധിച്ചു. ദേശീയ വളർച്ചാ നിരക്കിന്റെ നാലിരട്ടിയാണിത്.
2003 നും 2006 നും ഇടയിൽ മൊത്തം സംസ്ഥാന ഉൽ‌പാദനം 8.67 ബില്യൺ ഡോളറിൽ നിന്ന് 32.4% വർദ്ധനവോടെ 11.476 ബില്യൺ ഡോളറായി ഉയർന്നു. തുടർന്ന് 2006-2007 വരെയുള്ള മൂന്ന് വർഷങ്ങളിൽ വടക്കൻ പ്രദേശത്തെ മൊത്ത സംസ്ഥാന ഉൽ‌പാദനം ശരാശരി 5.5% വാർഷിക നിരക്കായി വർദ്ധിച്ചു. വടക്കൻ പ്രദേശത്തെ പ്രതിശീർഷ മൊത്ത ഉത്പാദനം ($72,496) ഏതൊരു ഓസ്‌ട്രേലിയൻ സംസ്ഥാനത്തേക്കാളും ടെറിട്ടറിയേക്കാളും കൂടുതലാണ്. കൂടാതെ ഓസ്‌ട്രേലിയയുടെ പ്രതിശീർഷ മൊത്ത ആഭ്യന്തര ഉൽപാദനത്തേക്കാളും കൂടുതലുമാണ് ($54,606).
2012–13-ൽ നോർത്തേൺ ടെറിട്ടറിയുടെ കയറ്റുമതി 12.9 ശതമാനം അഥവാ 681 മില്യൺ ഡോളറായി ഉയർന്നു. ധാതു ഇന്ധനങ്ങൾ (വലിയ തോതിൽ എൽ‌എൻ‌ജി), അസംസ്കൃത വസ്തുക്കൾ (പ്രധാനമായും ധാതു അയിരുകൾ), ഭക്ഷണം, ജീവനുള്ള മൃഗങ്ങൾ (പ്രാഥമികമായി ജീവനുള്ള കന്നുകാലികൾ) എന്നിവയാണ് പ്രദേശത്തിന്റെ കയറ്റുമതിയിൽ ഏറ്റവും കൂടുതൽ സംഭാവന നൽകിയത്. ജപ്പാൻ, ചൈന, ഇന്തോനേഷ്യ, യുണൈറ്റഡ് സ്റ്റേറ്റ്സ്, കൊറിയ എന്നിവയാണ് ഇവിടുത്തെ കയറ്റുമതിയുടെ പ്രധാന അന്താരാഷ്ട്ര വിപണികൾ.
2,887.8 മില്യൺ ഡോളറാണ് നോർത്തേൺ ടെറിട്ടറിയിലേക്കുള്ള മൊത്തം ഇറക്കുമതി. അതിൽ പ്രധാനമായും യന്ത്രസാമഗ്രികളും ഉപകരണ നിർമ്മാണവും (58.4%) പെട്രോളിയം, കൽക്കരി, രാസ അനുബന്ധ ഉൽ‌പന്ന നിർമ്മാണം (17.0%) എന്നിവ ഉൾപ്പെടുന്നു.
പ്രധാന ഖനന പ്രവർത്തനങ്ങൾ ഗോവ് പെനിൻസുലയിലെ ബോക്സൈറ്റ് ആണ്. അവിടെ ഉൽ‌പാദനം 2007-08-ൽ 52.1 ശതമാനം വർദ്ധിച്ച് 254 മില്യൺ ഡോളറായി വർദ്ധിച്ചു. ഗ്രൂട്ട് ഐലാന്റിലെ മാംഗനീസ് ഉൽ‌പാദനം 10.5 ശതമാനം വർദ്ധിച്ച് 1.1 ബില്യൺ ഡോളറായി ഉയരുമെന്ന് കണക്കാക്കപ്പെടുന്നു. ഇത് പുതുതായി വികസിപ്പിച്ച ഖനികൾക്ക് സഹായകമാകും. യൂണിയൻ റീഫ്സ് പ്ലാന്റിൽ സ്വർണം 21.7 ശതമാനം വർദ്ധിച്ച് 672 മില്യൺ ഡോളറായി. റേഞ്ചർ യുറേനിയം ഖനിയിൽ യുറേനിയവും വർദ്ധിച്ചു.
വിനോദസഞ്ചാരം ടെറിട്ടറിയിലെ ഒരു പ്രധാന സാമ്പത്തിക സ്രോതസ്സും പ്രദേശത്തെ ഒരു പ്രധാന വ്യവസായവുമാണ്. ഉലുരു, കക്കാട് തുടങ്ങിയ സ്ഥാനങ്ങൾ ഈ പ്രദേശത്തെ ആഭ്യന്തര, അന്തർദേശീയ യാത്രക്കാർക്ക് പ്രിയപ്പെട്ട സ്ഥലമാക്കി മാറ്റുന്നു. വൈവിധ്യമാർന്ന പ്രകൃതിദൃശ്യങ്ങൾ, വെള്ളച്ചാട്ടങ്ങൾ, വിശാലമായ തുറസ്സായ സ്ഥലങ്ങൾ, ആദിവാസി സംസ്കാരം, വന്യവും പേരിടാത്തതുമായ വന്യജീവികൾ എന്നിവ സന്ദർശകർക്ക് വടക്കൻ പ്രദേശം പ്രദാനം ചെയ്യുന്ന പ്രകൃതിയിലെ അത്ഭുതങ്ങളിൽ മുഴുകാൻ അവസരമൊരുക്കുന്നു. വൈവിധ്യമാർന്ന പ്രകൃതിദൃശ്യങ്ങൾ, വെള്ളച്ചാട്ടങ്ങൾ, വിശാലമായ തുറസ്സായ സ്ഥലങ്ങൾ, ആദിവാസി സംസ്കാരം, വനവും വന്യജീവികളും തുടങ്ങിയവ സന്ദർശകർക്ക് മികച്ച കാഴ്ചകൾക്കായി അവസരമൊരുക്കുന്നു. 2015 ൽ ഈ പ്രദേശത്ത് മൊത്തം 1.6 ദശലക്ഷം ആഭ്യന്തര, അന്തർദ്ദേശീയ സന്ദർശകരെ ലഭിച്ചു. പ്രാദേശിക സമ്പദ്‌വ്യവസ്ഥയ്ക്ക് 2.0 ബില്യൺ ഡോളർ സംഭാവനയും നൽകി. മൊത്തം സന്ദർശനത്തിന്റെ ഭൂരിഭാഗവും അവധിക്കാല സന്ദർശകരാണ് (ഏകദേശം 792,000 സന്ദർശകർ).
വിനോദസഞ്ചാരത്തിന് സമ്പദ്‌വ്യവസ്ഥയിലെ മറ്റ് മേഖലകളായ താമസം, ഭക്ഷ്യ സേവനങ്ങൾ, ചില്ലറ വ്യാപാരം, വിനോദം, സംസ്കാരം, ഗതാഗതം എന്നിവയുമായി ശക്തമായ ബന്ധമുണ്ട്.
ഗതാഗതം
ഓസ്‌ട്രേലിയയിലെ ഏറ്റവും കുറഞ്ഞ ജനസംഖ്യയുള്ള പ്രദേശമാണ് നോർത്തേൺ ടെറിട്ടറി.
അടുത്തുള്ള സംസ്ഥാനങ്ങളുമായി ബന്ധിപ്പിച്ച് പ്രധാന പ്രദേശങ്ങളിലെ ജനകീയ കേന്ദ്രങ്ങളെ ബന്ധിപ്പിക്കുന്ന രണ്ട് ദേശീയപാതകൾ ഉൾപ്പെടെ മുദ്രയുള്ള റോഡുകളുടെ ഒരു ശൃംഖല നോർത്തേൺ ടെറിട്ടറിക്കുണ്ട്. കൂടാതെ മറ്റ് പ്രധാന വിനോദസഞ്ചാരകേന്ദ്രങ്ങളായ ഉലുരു (അയേഴ്സ് റോക്ക്), കക്കാട്, ലിച്ച്‌ഫീൽഡ് ദേശീയ ഉദ്യാനങ്ങൾ എന്നിവയായും ബന്ധിപ്പിക്കുന്നു. ഡാർവിനെയും ആലീസ് സ്പ്രിംഗ്സിനെയും അഡ്‌ലെയ്ഡുമായി ബന്ധിപ്പിക്കുന്ന സ്റ്റുവർട്ട് ഹൈവേ മുൻപ് "ദി ട്രാക്ക്" എന്നറിയപ്പെട്ടിരുന്നു. മുദ്രയിട്ട് നിർമ്മിച്ച ചില റോഡുകൾ സിംഗിൾ ലെയ്ൻ ബിറ്റുമിൻ ആണ്. മുദ്ര ചെയ്യാത്ത (അഴുക്ക്) റോഡുകൾ‌ കൂടുതൽ‌ വിദൂര വാസസ്ഥലങ്ങളെ തമ്മിൽ ബന്ധിപ്പിക്കുന്നു.
അഡ്‌ലെയ്ഡ്-ഡാർവിൻ റെയിൽ‌വേ പുതിയ സ്റ്റാൻ‌ഡേർഡ് ഗേജ് റെയിൽ‌വേ പാതയിലൂടെ ആലീസ് സ്പ്രിംഗ്സ് വഴി ഡാർ‌വിനുമായി അഡ്‌ലെയ്ഡിനെ ബന്ധിപ്പിക്കുന്നു. ദ ഘാൻ പാസഞ്ചർ ട്രെയിൻ ഡാർവിൻ മുതൽ അഡ്‌ലെയ്ഡ് വരെ ഓടുന്നു. കാതറിൻ, ടെന്നന്റ് ക്രീക്ക്, ആലീസ് സ്പ്രിംഗ്സ്, കുൽഗേര എന്നിവിടങ്ങളിൽ ട്രെയിൻ നിർത്തുന്നു.
2016 നവംബർ 21 വരെ തിരഞ്ഞെടുത്ത പൊതു റോഡുകളിൽ വേഗനിയന്ത്രണങ്ങളില്ലാത്ത ലോകത്തിലെ അവശേഷിക്കുന്ന ചുരുക്കം സ്ഥലങ്ങളിൽ ഒന്നായിരുന്നു നോർത്തേൺ ടെറിട്ടറി. 2007 ജനുവരി 1-ന് നഗരപ്രദേശങ്ങൾക്ക് പുറത്തുള്ള റോഡുകളിൽ മണിക്കൂറിൽ 110 കിലോമീറ്റർ വേഗത സ്ഥിരസ്ഥിതി ഏർപ്പെടുത്തി (അകത്ത് നഗര പ്രദേശങ്ങൾ മണിക്കൂറിൽ 40, 50 അല്ലെങ്കിൽ 60 കിലോമീറ്റർ). സ്റ്റുവർട്ട് ഹൈവേ പോലുള്ള ചില പ്രധാന ഹൈവേകളിൽ മണിക്കൂറിൽ 130 കിലോമീറ്റർ വേഗത അനുവദനീയമാണ്. 2014 ഫെബ്രുവരി 1 ന്, സ്റ്റുവർട്ട് ഹൈവേയുടെ 204-ആം കിലോമീറ്റർ ഭാഗത്ത് ഒരു വർഷത്തെ പരീക്ഷണ കാലയളവിൽ വേഗത പരിധി നീക്കംചെയ്‌തു. 2016 നവംബർ 21 ന് പരമാവധി വേഗത പരിധി മണിക്കൂറിൽ 130 കിലോമീറ്ററായി മാറ്റി. ഡാർവിൻ അന്താരാഷ്ട്ര വിമാനത്താവളം പ്രദേശത്തിന്റെ പ്രധാന ആഭ്യന്തര, അന്താരാഷ്ട്ര വിമാനത്താവളമാണ്. നിരവധി ചെറിയ വിമാനത്താവളങ്ങളും പ്രദേശത്തുടനീളം ചിതറിക്കിടക്കുന്നു. ആലീസ് സ്പ്രിംഗ്സ് വിമാനത്താവളം, അയേഴ്സ് റോക്ക് വിമാനത്താവളം, കാതറിൻ വിമാനത്താവളം, ടെന്നന്റ് ക്രീക്ക് വിമാനത്താവളം എന്നിവ ഇതിൽ ഉൾപ്പെടുന്നു.
അച്ചടിമാധ്യമം
നോർത്തേൺ ടെറിട്ടറിയിൽ ദിവസേനയുള്ള ടാബ്ലോയിഡ് പത്രമായ ന്യൂസ് കോർപ്പറേഷന്റെ നോർത്തേൺ ടെറിട്ടറി ന്യൂസ് അഥവാ എൻടി ന്യൂസ് മാത്രമാണുള്ളത്. എൻ‌ടി ന്യൂസിന്റെ തന്നെ ഒരു പത്രമാണ് സൺ‌ഡേ ടെറിട്ടോറിയൻ. നോർത്തേൺ ടെറിട്ടറിയിലെ ഏക സൺ‌ഡേ ടാബ്ലോയിഡ് പത്രമാണിത്. സെൻട്രേലിയൻ അഡ്വക്കേറ്റ് ആഴ്ചയിൽ രണ്ടുതവണ ആലീസ് സ്പ്രിംഗ്സ് പ്രദേശത്ത് പ്രചരിക്കുന്നു. അഞ്ച് പ്രതിവാര കമ്മ്യൂണിറ്റി പത്രങ്ങളും ഇവിടെ ഉണ്ട്. പ്രദേശത്തിന് ദേശീയ ദിനപത്രമായ ദി ഓസ്‌ട്രേലിയനും സിഡ്‌നി മോണിംഗ് ഹെറാൾഡ്, ദി ഏജ് ആന്റ് ദ ഗാർഡിയൻ വീക്ക്ലി എന്നിവയും ഡാർവിനിൽ ലഭ്യമാണ്. കാതറിൻ ടൈംസ് ആണ് കാതറിനിലെ പത്രം. ഡാർവിൻ, ആലീസ് സ്പ്രിംഗ്സ് എന്നിവിടങ്ങളിൽ ക്യൂ ന്യൂസ് മാഗസിൻ എന്ന എൽജിബിടി കമ്മ്യൂണിറ്റി പ്രസിദ്ധീകരണം ലഭ്യമാണ്.
ദൃശ്യമാധ്യമം
പ്രാദേശിക നോർത്തേൺ ടെറിട്ടറിയിൽ സമാനമായ സ്റ്റേഷനുകളുടെ ലഭ്യതയുണ്ട്:
പ്രാദേശിക പ്രദേശങ്ങളിൽ വ്യൂവർ ആക്സസ് സാറ്റലൈറ്റ് ടെലിവിഷൻ സർവ്വീസ് വഴി ടെലിവിഷൻ ലഭ്യമാണ്. നഗര പ്രദേശങ്ങളുടെ അതേ ചാനലുകൾ ഇതിൽ വഹിക്കുന്നു. ഒപ്പം തദ്ദേശീയ കമ്മ്യൂണിറ്റി ടെലിവിഷനും വെസ്റ്റ്‌ലിങ്കും ഉൾപ്പെടെ ചില അധിക ഓപ്പൺ-നാരോകാസ്റ്റ് സേവനങ്ങൾ ലഭിക്കുന്നു.
കായികം
നോർത്തേൺ ടെറിട്ടറിയിൽ നിരവധി കായിക വിനോദങ്ങൾ ഉണ്ട്. ഓസ്‌ട്രേലിയൻ റൂൾസ് ഫുട്‌ബോൾ, ക്രിക്കറ്റ്, റഗ്ബി, റേസിംഗ്, മോട്ടോർസ്പോർട്ട്, സോക്കർ, ബേസ്ബോൾ എന്നിവ പ്രധാന ഇനങ്ങളാണ്. നോർത്തേൺ ടെറിട്ടറി ക്രിക്കറ്റ് അസ്സോസിയേഷനാണ് ക്രിക്കറ്റ് കൈകാര്യം ചെയ്യുന്നത്. നോർത്തേൺ ടെറിട്ടറി റഗ്ബി ലീബ് റഗ്ബി കളി കൈകാര്യം ചെയ്യുന്നു.
ടിവി ദ്വീപുകളിൽ, ടിവി ഐലന്റ് ഫുട്ബോൾ ലീഗ് കളിക്കുന്നു. ഡാർവിനിലാണ് നോർത്തേൺ ടെറിട്ടറി ഫുട്ബോൾ ലീഗ് പ്രവർത്തിക്കുന്നത്. അബോറിജിനൽ ഓൾ-സ്റ്റാർസും ഡാർവിൻ ആസ്ഥാനമാക്കി പ്രവർത്തിക്കുന്നു. മേഖലയിലെ ഫുട്ബോളിനുള്ള ഭരണസമിതി എ.എഫ്.എൽ നോർത്തേൺ ടെറിട്ടറിയാണ് കൈകാര്യം ചെയ്യുന്നത്. ഡാർവിനിലെ ടി‌ഒ‌ഒ സ്റ്റേഡിയം, ആലീസ് സ്പ്രിംഗ്സിലെ ട്രേഗർ പാർക്ക് എന്നിവ കളിസ്ഥലങ്ങളിൽ ഉൾപ്പെടുന്നു.
ഓഗസ്റ്റ് മാസത്തിലെ ആദ്യ തിങ്കളാഴ്ച അവസാനിക്കുന്ന ഡാർവിൻ കപ്പ് ഡാർവിനെ സംബന്ധിച്ചിടത്തോളം വളരെ പ്രചാരമുള്ള ഒരു കുതിരപ്പന്തയമാണ്. ഒപ്പം എല്ലാ വർഷവും ഫാനി ബേ റേസ്‌കോഴ്‌സിലേക്ക് വലിയ ജനക്കൂട്ടത്തെ ആകർഷിക്കുന്നു. ആദ്യമായി ഡാർവിൻ കപ്പ് ജേതാവ് 1956-ൽ ഫാനി ബേ ആയിരുന്നു.
പുറത്തേക്കുള്ള കണ്ണികൾ
വർഗ്ഗം:ഓസ്ട്രേലിയയിലെ സംസ്ഥാനങ്ങളും ടെറിട്ടറികളും വർഗ്ഗം:നോർത്തേൺ ടെറിട്ടറി
ഷ്രെക്ക് ഫോറെവർ ആഫ്റ്റർ
2010 ൽ പുറത്തിറങ്ങിയ ഒരു അനിമേഷൻ കോമഡി ചലച്ചിത്രമാണ് ഷ്രെക്ക് ഫോറെവർ ആഫ്റ്റർ. ഡ്രീംവർക്സ് അനിമേഷൻ നിർമിച്ച ചിത്രം ഷ്രെക്ക് ചലച്ചിത്ര പരമ്പരയിലെ അവസാനത്തെ ചിത്രമാണ്. ഏപ്രിൽ 21, 2010 ന് ട്രിബേക്ക ചലച്ചിത്രമേളയിൽ ആദ്യമായി പ്രദർശിപ്പിക്കപ്പെട്ട ചിത്രം തുടർന്ന് മെയ് 21, 2010 ന് തീയറ്ററുകളിൽ എത്തി.
യുഎസിലും കാനഡയിലും റീലീസ് ചെയ്തു ആദ്യ മൂന്ന് ആഴ്ച ചിത്രം ഒന്നാം സ്ഥാനത്തു തുടർന്നു. ലോകമെമ്പാടുമായി 752 ദശലക്ഷം ഡോളർ വരുമാനം നേടിയ ചിത്രം വിദേശത്തു നിന്ന് ഏറ്റവും കളക്ഷൻ നേടുന്ന രണ്ടാമത്തെ ഡ്രീംവർക്സ് ചിത്രമാണ്.
അവലംബം
വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ
ഫ്രഞ്ച് ചാരക്കേസ്
കേരളത്തിൽ, പ്രത്യേകിച്ച് രാഷ്ട്രീയ രംഗത്ത്, വളരെയധികം കോളിളക്കം സൃഷ്ടിച്ച ഒന്നാണ് ഫ്രഞ്ച് ചാരക്കേസ്. സി.ബി.ഐ. അന്വേഷിച്ച കേസ് ഇപ്പോഴും എറണാകുളം ചീഫ് ജുഡീഷ്യൽ മജിസ്‌ട്രേട്ട് കോടതിയിൽ നിലനിൽക്കുന്നു.
കേസിനാസ്പദമായ സംഭവം
1995 ഡിസംബർ 19 ന് ഗലാത്തി എന്ന ഫ്രഞ്ച് നൗകയിൽ കൊച്ചി നാവികസേനാത്താവളത്തിനടുത്ത് സർവേ ആരംഭിച്ചു. ഗോവയിൽ നിന്നാണ് ഒരു പായ്ക്കപ്പലിൽ രണ്ട് ഫ്രഞ്ച് പൗരന്മാരും ഗോവൻ സ്വദേശിയായ ക്യാപ്റ്റനും കൊച്ചിയിൽ എത്തിയത്. സർവേയിൽ സംശയം തോന്നിയ കോസ്റ്റ് ഗാർഡ് ഡിസംബർ 28ന് നൗകയിലുള്ളവരെ അറസ്റ്റ് ചെയ്തു. കോസ്റ് ഗാർഡ് ബോർഡിംഗ് ഓഫീസർ രാജേന്ദ്രന്റെ പരാതിയുടെ അടിസ്ഥാനത്തിൽ സമുദ്രാതിർത്തി ലംഘിച്ച് സർവേ നടത്തിയതിന് ഔദ്യോഗിക രഹസ്യ നിയമ പ്രകാരം ലോക്കൽ പോലീസ്് കേസ് ചാർജ് ചെയ്യുകയായിരുന്നു. പിന്നീട് കേസ് സി.ബി.ഐക്ക് വിട്ടു. കേന്ദ്ര സംസ്ഥാന സർക്കാരുകളുടെ അനുമതിയില്ലാതെ കൊച്ചിയിൽ ഫ്രഞ്ച് കപ്പൽ അനധികൃത സർവേ നടത്തി എന്നാണ് കേസ്.
പ്രതികൾ
ഫ്രഞ്ചുകാരായ ഫോങ്കോയിസ് ക്ളാവലും എലല്ല ഫിലിപ്പുമാണ് ആദ്യ രണ്ടു പ്രതികൾ. മൂന്നാം പ്രതി ഗോവൻ സ്വദേശി ക്യാപ്റ്റൻ എഫ്.എം. ഫുർഡെയും നാലാം പ്രതി കോൺഗ്രസ് നേതാവ് കെ.വി. തോമസുമാണ്.
ഫ്രഞ്ച് സർക്കാറിന്റെയും കേന്ദ്ര സർക്കാറിന്റെയും ഉറപ്പിന്റെ അടിസ്ഥാനത്തിൽ ജാമ്യം ലഭിച്ച ആദ്യ രണ്ട് പ്രതികൾ ഇന്ത്യ വിട്ടു. ഇന്ത്യയിൽ തിരിച്ചെത്തുമെന്ന ഉറപ്പിലാണ് പ്രതികൾക്ക് 1996 ജനവരിയിൽ കേരള ഹൈക്കോടതി ജാമ്യം നൽകിയത്. തിരിച്ചുവരാത്ത പ്രതികളെ പിടികൂടാൻ കേന്ദ്ര സർക്കാർ ഇന്റർപോളിന്റെ സഹായം തേടിയിരുന്നു. സി.ബി.ഐ. ജോയിന്റ് ഡയറക്ടറുടെ നേതൃത്വത്തിൽ അന്വേഷണ സംഘം മുമ്പ് പാരീസിലും പോയിരുന്നു.
മൂന്നാം പ്രതി ക്യാപ്റ്റൻ ഫ്യർതാഡോയുടെ വിചാരണയും പൂർത്തിയായിട്ടില്ല.
നാലാം പ്രതി കെ.വി. തോമസിനെ കുറ്റക്കാരനല്ല എന്ന് കണ്ട് 1998 ജനുവരി 28 ന് എറണാകുളം ചീഫ് ജുഡിഷ്യൽ മജിസ്ട്രേറ്റ് കോടതി വെറുതെ വിട്ടിരുന്നു.
രാഷ്ട്രീയ മാനം
കേരളത്തിൽ കോൺഗ്രസ് ഭരണം നടക്കുമ്പോൾ കോൺഗ്രസ് നേതാവ് കെ.വി. തോമസ് പ്രതിപട്ടികയിൽ ഉൾപ്പെട്ടത് ഫ്രഞ്ച് ചാരക്കേസിന് രാഷ്ട്രീയമാനം കൈവന്നു. 1996-ലെ പാർലമെന്റ് തിരഞ്ഞെടുപ്പിൽ എറണാകുളം മണ്ഡലത്തിൽ യു.ഡി.എഫ് സ്ഥാനാർത്ഥിയായി മൽസരിച്ച കെ.വി. തോമസിന്റെ പരാജയത്തിന് ഈ വിവാദം ഒരു ഘടകമാണെന്ന് പല നിരീക്ഷകരും കരുതുന്നു.
അവലംബം
വർഗ്ഗം:കേരളത്തിലെ കുറ്റകൃത്യങ്ങൾ
അതാ അച്ഛൻ വരുന്നു
1893-ൽ ഇന്ത്യൻ കലാകാരൻ രാജാ രവിവർമ്മ ചിത്രീകരിച്ച ഒരു എണ്ണഛായാചിത്രമാണ് അതാ അച്ഛൻ വരുന്നു (ഇംഗ്ലീഷ് തലക്കെട്ട്: There comes Papa). ഈ ചിത്രത്തിൽ വർമ്മയുടെ മകളെയും പേരക്കുട്ടിയെയും കേന്ദ്രീകരിക്കുന്നു. കുട്ടി അടുത്തുവരുന്ന പിതാവിന്റെ നേരെ ഇടതുവശത്തേക്ക് നോക്കുന്നതായി ചിത്രീകരിച്ചിരിക്കുന്നു. ഇന്ത്യൻ, യൂറോപ്യൻ രീതികൾ ആവിഷ്കരിക്കുന്ന ഈ ചിത്രം, നായർ അമ്മവഴിക്കോ പെൺവഴിക്കോ മാത്രമുള്ള പിൻതുടർച്ചക്രമമനുസരിച്ചു ഗണിക്കപ്പെടുന്ന സമ്പ്രദായങ്ങളുടെ തകർച്ചയെക്കുറിച്ചുള്ള ഇതിലെ പ്രതീകാത്മകതയെ വിമർശകർ ശ്രദ്ധിക്കുകയുണ്ടായി.
പശ്ചാത്തലം
കേരളത്തിലെ നായർ ജാതിയിൽ വലിയ കൂട്ടു കുടുംബത്തെ അടിസ്ഥാനമാക്കി തറവാട്ടിൽ ഒരു പാരമ്പര്യ സമ്പ്രദായം പിന്തുടർന്നിരുന്നു. ഈ സമ്പ്രദായം പുരുഷന്മാർക്കും സ്ത്രീകൾക്കും വിവാഹബന്ധങ്ങളിൽ പ്രവേശിക്കാനും പുറത്തുപോകാനും അനുവദിച്ചു. പുരുഷന്മാർ സ്ത്രീയുടെ വീട്ടിലെത്തി വസ്ത്രങ്ങളും സമ്മാനങ്ങളും നൽകി, കുടുംബത്തിന്റെയും സ്ത്രീയുടെയും സമ്മതം വാങ്ങിയ ശേഷം പുരുഷന്മാർക്ക് സ്ത്രീയുമായി ഒരു വിവാഹബന്ധത്തിൽ ഏർപ്പെടാം.
സാങ്കേതികത്വം
പത്തൊൻപതാം നൂറ്റാണ്ടിന്റെ മധ്യത്തിൽ ഇന്ത്യൻ കലാകാരന്മാർ ഇന്ത്യൻ കലയെ ആധുനികവത്കരിക്കാൻ ശ്രമിച്ചു.ഈ പ്രസ്ഥാനത്തിന്റെ നേതാക്കളിൽ ഒരാളായിരുന്നു രാജാ രവിവർമ, ആഭ്യന്തരതയുടെയും സ്ത്രീത്വത്തിന്റെയും ഇന്ത്യൻ ആദർശങ്ങളെ പ്രതിനിധീകരിക്കുന്നതിന് യൂറോപ്യൻ കലാകാരന്മാരിൽ നിന്നുള്ള സാങ്കേതിക വിദ്യകൾ ഉപയോഗിച്ചു.അദ്ദേഹത്തിന്റെ എണ്ണഛായാചിത്രങ്ങളിലെ വർമ്മയുടെ സ്വാഭാവികത, ഷേഡിംഗ്, ലൈറ്റിംഗ് ടെക്നിക്കുകൾ എന്നിവ അദ്ദേഹത്തിന്റെ സമകാലികർക്കിടയിൽ നന്നായി പരിഗണിക്കപ്പെട്ടിരുന്നു,  പാശ്ചാത്യ ഇറക്കുമതിയായി കണക്കാക്കപ്പെടുന്ന അദ്ദേഹത്തിന്റെ ചിത്രങ്ങളിലെ സ്വാഭാവികത ഇരുപതാം നൂറ്റാണ്ടിന്റെ തുടക്കത്തിൽ വിമർശനത്തിന് വിധേയമായി.
വിശകലനം
സാമൂഹിക, സാംസ്കാരിക ചരിത്രകാരനായ ജി.അരുണിമ ഈ ചിത്രം കാഴ്ചക്കാരന് എങ്ങനെ നിരവധി പ്രമേയങ്ങൾ സൃഷ്ടിക്കുന്നുവെന്ന് വിവരിക്കുന്നു. ചിലരെ സംബന്ധിച്ചിടത്തോളം, ചിത്രം സംയോജിത കിഴക്കൻ, പാശ്ചാത്യ കലാപരമായ സാങ്കേതികതയെ പ്രതിനിധീകരിക്കുന്നു. മറ്റുള്ളവരെ സംബന്ധിച്ചിടത്തോളം ചിത്രം ഒരു ആഭ്യന്തര കേരള പശ്ചാത്തലത്തിൽ ഒരു സവർണ്ണ നായർ സ്ത്രീയെ ചിത്രീകരിക്കുന്നു.അരുണിമയുടെ അഭിപ്രായത്തിൽ, പത്തൊൻപതാം നൂറ്റാണ്ടിന്റെ അവസാനത്തെ പ്രേക്ഷകർക്ക്, ഈ രംഗം കൂടുതൽ അർത്ഥം നൽകുന്നു. ഇല്ലാത്തതും എന്നാൽ സമീപിക്കുന്നതുമായ പിതാവ് (തലക്കെട്ട് വായിക്കാതെ സമീപിക്കുകയാണെന്ന് പ്രേക്ഷകർക്ക് അറിയില്ലായിരുന്നു) നായർ വിവാഹവ്യവസ്ഥയുടെ തകർച്ചയെ പ്രതിനിധീകരിക്കുന്നു. ന്യൂക്ലിയർ ഫാമിലി (മാതാപിതാക്കളും കുട്ടികളും മാത്രമുള്ള ചെറിയ കുടുംബം) ചിത്രീകരിച്ചത് അമ്മവഴിക്കോ പെൺവഴിക്കോ മാത്രമുള്ള പിൻതുടർച്ചക്രമമനുസരിച്ചു ഗണിക്കപ്പെടുന്നതിന്റെ അവസാനത്തിനുള്ള ആഹ്വാനമായാണ്.